Одам савдосига қарши курашда ҳамжиҳатлик муҳим аҳамият касб этади\nОдам савдоси – мураккаб жиноятлар занжиридир. Шу боис ҳам бу жиноят турини фош этиш ва айбдорларни аниқлашга қаратилган тергов ишлари амалиётда кўп қийинчиликларга учрайди. Аксарият ҳолларда уни миграция режимини бузиш, қўшмачилик, фирибгарлик, зўравонлик ва шу каби жиноятлар билан адаштиришади. Бунинг натижасида одам савдоси ҳолати фош этилмай қолиши, жиноятчилар эса ўз фаолиятини давом эттиришлари мумкин. Бундан ташқари, жабрланганлар ёрдамдан маҳрум бўлади ва такроран қўлликка дучор бўлишлари мумкин. Энг хавфлиси – улар бундай ёпиқ доира ичида айланишни давом эттириш жараёнида ўзлари ҳам ёлловчиларга айланиб қолишлари ҳеч гап эмас.\nБу ҳақда жорий йил 12 март куни Чироқчи тумани ИИБ биносида ташкил этилган семинар-тренингда батафсил сўз юритилди. Ҳудуддаги ички ишлар органлари профилактика инспекторлари ва маҳалла фуқаролар йиғинлари мутахассислари қатнашган мазкур тадбир «Биргаликда одам савдосига қарши курашамиз!» лойиҳаси доирасида Республика “Istiqbolli avlod” ижтимоий ахборот маркази Қашқадарё вилояти бўлими томонидан вилоят ИИБ одам савдоси ва ноқонуний миграцияга қарши курашиш бўлими билан ҳамкорликда ўтказилди.\nСеминар-тренингда одам савдосидан жабрланганларни аниқлаш ва идентификациялаш, шунингдек, уларга қонунийлик, шахсни ҳурмат қилиш ва инсон ҳуқуқларини ҳимоя қилиш тамойилларига қатъий амал қилган ҳолда ёрдам кўрсатиш ҳамда кўмакка муҳтож кишиларни тегишли ташкилотларга қайта йўналтириш тартиблари тушунтирилди.\nАйни пайтда норасмий меҳнат миграцияси қандай оқибатларга олиб келиши мумкинлиги бўйича аниқ мисоллар келтирилди. Масалан, 2019 йилда Республика “Istiqbolli avlod” ижтимоий ахборот марказининг Қашқадарё вилояти бўлими “Долзарб алоқа” тармоғига мурожаат этган чироқчилик аёлга Россия Федерацияси Ички ишлар вазирлигига бедарак йўқолган ўғлини излаб топишда ёрдам бериш юзасидан ариза ёзишда кўмаклашди. Жавоб хати келгач, аниқландики, бедарак йўқолган фуқаро бир неча ой олдин ўзи кўп қаватли бинонинг 9-қаватидан йиқилиб тушиб, олган жарохатлари туфайли оламдан кўз юмган. Қариндошлари эса узоқ вақт давомида бундан бехабар бўлишган.\nОдам савдоси ҳолатларининг олдини олиш жараёнида, албатта, аҳолининг турли қатламлари орасида ушбу мавзуга бағишланган аниқ, тушунарли ва зарур кўникмаларни шакллантиришга қулай имкон берувчи ахборот-тарғибот тадбирларининг ўтказилиши муҳим аҳамият касб этади. Шунингдек, мазкур фаолиятга оммавий ахборот воситаларини жалб қилган ҳолда, муаммони келтириб чиқарувчи омиллар, жабрланувчиларнинг ҳуқуқларини ҳимоя қилиш, жиноятчилар ва жиноий гуруҳларга нисбатан қўлланилаётган чора-тадбирлар, жабрланувчиларнинг ҳуқуқ ва манфаатлари кенг ёритиб борилиши ҳам одам савдоси профилактикасида юксак самара беради. Ушбу йўналишдаги тарғибот ишларининг, айниқса, ёшлар ўртасида мунтазам равишда амалга оширилиши жамиятда одам савдосига қарши қатъий позициянинг шаклланиши ва келажакда кўплаб муаммоларнинг олдини олишга хизмат қилади.\nРеспублика “Istiqbolli avlod” ижтимоий ахборот марказининг Қашқадарё вилояти бўлими томонидан жорий йилнинг 12-март куни Чироқчи туманидаги 43-мактабда «Биргаликда одам савдосига қарши курашамиз» мавзусида тадбир ташкил қилинди.\n105 нафар ўқувчи иштирок этган бу тадбирда Республика “Istiqbolli avlod” ижтимоий ахборот марказининг Қашқадарё вилояти бўлими директори Шаҳноза Раупова ва волонтёр Ўрал Тошев ёшларга “мойчечак” номли уйин орқали одам савдосининг оғир оқибатлари, унга қарши қандай курашиш керак эканлиги ҳақида тушунчалар бериб, бу борада огоҳ бўлишга чақиришди.\nТадбир интерфаол усулда олиб борилиб, ўқувчи ёшларга имкон қадар содда ва қулай усулда кўплаб маълумотлар етказилди. Ўйлаймизки, улар олган билим ва кўникмаларини келажакда ўз тенгдошлари билан ўртоқлашишади.


FIE олимпия малака-квалификация турнирлари муддатларини эълон қилди\nКоронавирус пандемияси ва Токио Олимпия ўйинларининг 2021 йилга қолдирилиши туфайли Халқаро қиличбозлик Федерацияси (FIE) олимпия малака ва минтақа малакавий-квалификацион турнирларини якунловчи янгиланган муддатларни эълон қилди.\nТокиода бўлиб ўтадиган "2020 Олимпия ўйинлари"га квалификациялаш тамойиллари ўзгармаган (ва мусобақа 2021-йилда ўтказилишига қарамай, бу номни сақлаб қолади).\nРежадагидек, қиличбозлик бўйича турнирда – рапира, сабля ва шпага йўналишлари бўйича эркаклар ва аёллар ўртасидаги шахсий ва жамоавий Чемпионатларда\n12 та медаллар жамланмаси тақдирланади.\nҲар бир йўналиш бўйича жамоавий беллашувларда:\n2021-йил 5-апрел куни FIE, дунё рейтингида энг яхши 4 та, шунингдек, FIE рейтингида 5-поғонадан 16-поғонагача ўрин олган ҳар бир қитъа гуруҳи (Европа, Америка, Африка, Осиё/Океания)нинг энг яхши жамоалари - 8 та жамоа ўзаро беллашади.\nАгарда, қитъадаги жамоаларнинг биронтаси рейтинг натижалари бўйича биринчилардан бўлган 16-талик жамоалар таркибидан ўрин олмаган тақдирда (амалда бу қоида фақат Африка жамоаларига татбиқ этилиши мумкин), унинг ўрни географик мансублигидан қатъи назар, қолган жамоаларнинг энг яхшиларига берилади.\nЯкка тартибдаги чемпионатда ҳар бир йўналиш бўйича\n34 нафар спортчи беллашади:\n- тегишли жамоавий турнирда иштирок этиш ҳуқуқини қўлга киритган мамлакатлар вакили - 24 нафардан иборат қиличбоз;\n– FIE рейтинги бўйича 6 нафар спортчи, улар жамоавий беллашувларда ушбу турдаги қурол билан рақобатлашмайдиган давлатлардан бўлиши керак. Бу ўринлар спортчиларнинг географик мансублиги асосида ажратилган (Европа ва Осиё / Океанияга 2 ўрин берилган, Америка ва Африкага -1тадан ўрин ажратилган);\n- Қитъа квалификацион турнирларида ғолиб бўлган 4 нафар спортчи (ҳар бир географик зонадан 1 тадан).\nЎйинларга мезбон мамлакат сифатида Япония қўшимча\n8 нафар ўз қиличбозларини иштирок эътишини таъминлаши мумкин, шу жумладан жамоавий мусобақаларда ҳам.\n2021-йилнинг 5-апрелида Олимпия саралашидан олдинги FIE рейтинги ўзининг якуний шаклини олади. Қитъалар ҳудудий саралаш мусобақалари 2021 йилнинг 15 апрелидан\n30 апрелигача ўтказилади.


Мухтасар ҳанафий фиқҳи «Беҳишти зевар» ТАҲОРАТГА ОИД #ФИҚҲ_ДАРСЛАРИ | Muslimaat.uz\nМанзилингиз:Муслимаат»Хизматлар»Фиқҳ дарслари»Мухтасар ҳанафий фиқҳи «Беҳишти зевар» ТАҲОРАТГА ОИД #ФИҚҲ_ДАРСЛАРИ\nBy Muslimaat.uz on Fevral 28, 2019 Фиқҳ дарслари\nЖароҳат тузалмай туриб, боғич тушиб кетса, маҳкамлаб қўйилади, лекин қайта масҳ тортиш лозим бўлмайди. Лекин боғич жароҳат битгандан кейин тушиб кетса ёки олиб ташланса, масҳ бекор бўлади ва ўша жойни – яъни устида боғич бўлган жойни ювиш фарз бўлади, таҳоратни тўлиқ янгилаш лозим бўлмайди.\nТаҳоратни қазои ҳожат қилиш, бавл қилиш ва орқадан чиқадиган ел бузади. Эркак ва аёлнинг олд тарафидан чиқадиган ел эса таҳоратни бузмайди. Икки йўлдан (яъни орқа ва олд авратдан) чиқадиган қурт ёки майда тошлар ҳам таҳоратни бузади.\nАгар қурт жароҳатнинг ўзидан ёки қулоқдан чиқса ёки жароҳатдан қон чиқмаган ҳолда гўшт парчаси тушса, таҳоратни бузмайди.\nАгар кишига жароҳат етиб, ундан қон чиқиб, оқса; қон чиқарса; бурни қонаса ёки чипқондан (жароҳатдан, ярадан) қон, йиринг ёхуд қон аралаш йиринг чиқса, таҳорат бузилади. Жароҳат ёки чипқоннинг устида қон кўринса, лекин чиққан жойидан бошқа жойга оқмаса, бузилмайди. Лекин оқса, таҳорат бузилади. Масалан, агар киши қўлига игна санчиб олсаю, қон игнанинг ўрнида кўриниб, ундан бошқа жойга оқмаса, таҳорат бузилмайди. Оқса, таҳорат бузилади.\nКиши бурнини қоқсаю, балғамида лахта қон кўрса, таҳорат бузилмайди. Лекин суюқ, оқаётган қонни кўрса, таҳорат қилиш лозим бўлади. Киши бармоғини бурнига киритиб, унда қон асарини кўрса, агар қон оз бўлиб, бурун ичида оқмаган бўлса, таҳорат лозим бўлмайди.\n Қон чиқиши учун томирини кесса\n Зич, қотган қон


БОЖХОНА БЕКАТЛАРИ МОДЕРНИЗАЦИЯ ҚИЛИНМОҚДА\nТуркистон вилоят давлат даромадлари департаменти чегаралараро божхона бекатлари ҳудудини кенгайтириш, техник жиҳатдан қайта тиклаш ҳамда ўтказиш қувватини ошириш ишларини олиб бормоқда. Буни вилоят минтақавий коммуникациялар хизматининг сайёр брифингида департаментнинг матбуот котиби Баян Тулғабаева маълум қилди.\nҚР Бош вазирининг 2016 йил 30 апрелдаги 32-сонли қарори доирасида Божхона расмиятларини соддалаштиришга доир чора-тадбирлар режасига мувофиқ, минтақадаги айрим божхона постларида қурилиш-таъмирлаш ишлари олиб борилмоқда.\n– Жорий йилнинг июль ойида Туркистон вилояти Келес туманидаги транзит аҳамиятига эга “Бауржан Қўнисбаев” божхона бекатини қайта қуриш ишлари бошланган эди. Ушбу бекат ишга туширилгач, автомашиналарнинг кириб-чиқиш йўлаклари 2тадан 6тагача (3та кириш, 3та чиқиш йўналиши) кўпайтирилиб, текшириб-ўтказиш ишлари тезлашади ҳамда товар ташувчи автотранспортнинг ўтиш сони 200дан 1000тагача етади. Режа бўйича қурилиш 2020 йил май ойида тугатилиши керак, – деди Баян Тилеген қизи.\nСайёр брифингда Сариоғоч туманида жойлашган “Жибек жўли” божхона бекатидаги жорий таъмирлаш ишлари таништирилди. Жорий йил октябрь ойининг бошида бошланган пардозлаш ишлари ой охирига қадар якунланади.\nБожхона бекатидаги иншоотларда юритилаётган қурилиш ишлари фуқароларга қулай шароит яратиш мақсадида амалга оширилмоқда.\nТуркистон вилояти ҳокимининг матбуот хизмати хабар қилади., 2019-10-17, 04:24 113


10:39 23.12.2020 (Янгиланган 10:53 23.12.2020)\nЎзбекистон ва Россия ТИВ раҳбарлари Ўзбекистонга Евроосиё иқтисодий иттифоқи ҳузурида кузатувчи мақоми берилиши тақдим этадиган янги истиқболларни муҳокама қилди\nТОШКЕНТ, 23 дек — Sputnik. Ўзбекистон ташқи ишлар вазири Абдулазиз Камилов Москвага амалий ташрифи доирасида россиялик ҳамкасби Сергей Лавров билан учрашув ўтказди.\nУчрашув чоғида Ўзбекистон – Россия кўп қиррали ҳамкорлигининг устувор йўналишлари, халқаро ва минтақавий муаммолар бўйича фикр алмашинилди.\nМулоқотда бўлиб ўтажак олий ва юқори даражадаги учрашувларнинг амалий жиҳатларига алоҳида эътибор қаратилди.\n“Ўзбекистон Республикасининг Мустақил Давлатлар Ҳамдўстлигидаги раислиги натижалари ҳамда Ўзбекистонга Евроосиё иқтисодий иттифоқи ҳузурида кузатувчи мақоми берилиши тақдим этадиган янги истиқболлар муҳокама қилинди”, - дейилган ТИВ хабарида.\nШунингдек, бошқа халқаро ташкилотлар доирасидаги ҳамкорлик масалалари ҳам келишиб олинди.\nЕОИИ, Ўзбекистон, Россия, Сергей Лавров, Абдулазиз Камилов


Тошкентда 7 яшар боласи билан кўчада қолган аёлнинг тақдири нима бўлди? Сенат ахборот берди | Qalampir.uz\nТошкентда 7 яшар боласи билан кўчада қолган аёлнинг тақдири нима бўлди? Сенат ахборот берди\nЖамият\t07 Август 11:34 3896\nAввалроқ, Тошкентда 7 ёшли боласи билан кўчада қолган наманганлик аёлнинг ҳолати Олий Мажлис Сенати томонидан назоратга олингани ҳақида хабар берган эдик. Ушбу ҳолат Сенатнинг Хотин-қизлар ва гендер тенглик масалалари қўмитасида ўрганиб чиқилиб, қуйидагилар аниқланди.\nМаълум бўлишича, видеода 7 ёшли фарзанди билан кўчада қолгани айтилган Ш. Зайлиддинова 1983 йилда Наманган вилоятининг Чуст туманида туғилган. У 2007 йилда Чуст тумани “Олмос” МФЙга келин бўлиб тушган ва ўртада фарзанд бўлмаганлиги туфайли биринчи турмушидан ажрашган. Аёл 2009 йил Тошкент вилояти, Чирчиқ шаҳрига ишлаш мақсадида келганида ўзи билан иссиқхонада бирга ишлаган 1981 йилда туғилган А.Алиевга шаърий никоҳ билан турмушга чиққан. Улар 2014 йилда қиз фарзандли бўлишган.\nШундан сўнг, Ш. Зайлиддинова 2018 йил ўзаро оилавий келишмовчилик сабаб ота-онасининг уйига, Наманган вилоятига қайтиб келган. Руҳиятидаги ўзгаришлар сабаб 2018 йилнинг апрель ойида Тўрақўрғон туманида жойлашган руҳий касалликлар шифохонасида даволанган. Шифохонадан чиққандан кейин, 1 ҳафта ота-онаси билан бирга яшаб, уларнинг қаршилигига қарамай қизи билан бирга турмуш ўртоғи А. Алиев олдига кетган. 2020 йилда оилавий низолар сабаб фарзанди билан уйдан чиқиб кетган.\nҚайд этилишича, ижтимоий тармоқлар орқали тарқалган маълумотлардан сўнг аёл фарзанди билан Тошкент шаҳар, Юнусобод тумани маҳалла фаоллари ва ичик ишлар органлари ходимлари томонидан топилиб, тумандаги “Отчопар-1” маҳалласида мавжуд оилавий ётоқхонага вақтинча жойлаб қўйилган. Сўнг аёл шахсига аниқлик киритилиб, оила аъзоларига хабар берилган, натижада Ш.З.нинг синглиси Н.Н. ва ҳамда укаси Э.З. 2021 йилнинг 2 август куни опаси Ш.З. ни 7 ёшли фарзанди билан соғ-саломат Наманган вилояти Чуст туманига олиб кетган.\nТаъкидланишича, ҳозирда аёл ота-онаси билан бирга яшаб келмоқда. Бугунги кунда унинг бандлигини таъминлаш мақсадида “Баймоқли” МФЙ томонидан маҳаллада яшовчи тикувчи X.T. га устоз-шогирд анъанаси бўйича бириктирилди. Шунингдек, аёлнинг фарзанди Наманган вилояти Чуст туманидаги 14-умумтаълим мактабининг 1-синфига ўқишга қабул қилиниши учун рўйхатга қўйилди.\n20 Сентябрь 18:17 43597\n20 Сентябрь 13:55 38565\n19 Сентябрь 11:57 36945\n19 Сентябрь 18:13 34592\n19 Сентябрь 16:53 23675


Тошкентда яна пичоқбозлик. Мактаб ўқувчиси вафот этди - 5 Февраля 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Февраль » 5 » Тошкентда яна пичоқбозлик. Мактаб ўқувчиси вафот этди\nТаҳририятимизга кеча, 3 февраль куни Тошкент шаҳар Миробод туманида жойлашган 31-умумий ўрта таълим мактаби ва коллеж ўқувчиси ўртасида жанжал чиққани ҳақида хабар келиб тушди. QALAMPIR шахсий манбаларига таянган ҳолда мазкур воқеа тафсилотларини ўрганишга киришди. Тўпланган маълумотларга қараганда, жанжал оқибатида бир йигит ҳалок бўлган.\nМазкур ҳолат юзасидан Тошкент шаҳар ИИББ Матбуот хизмати билан боғландик. Расмийлар хабарни тасдиқлаб, қуйидагларни маълум қилди.\nҲодиса 3 февраль куни соат тахминан 23:40 да Миробод туманида Сарикул кўчасида юз берган. Муқаддам судланган 22 яшар Сулаймон С. ва 19 ёшли Сергей Ф. ўртасида жанжал келиб чиққан. Маълум бўлишича, келишмовчиликка қизбола сабаб бўлган.\nЖанжалга Сергей дўстлари – 21 ёшли Серикбай К. ва 16 ёшли Темур М.ни чақирган. Муштлашув вақтида 22 яшар Сулаймон С. Темур М.ни пичоқлаб, воқеа жойидан яширинган.\nПичоқланган Темур М. шифохонага олиб борилган ва шифокорларнинг урунишига қарамай ҳалок бўлган. QALAMPIR.UZ аниқлаган маълумотларга қараганда, жанжал натижасида ҳалок бўлган Темур М. 31-умумий ўрта таълим мактабининг 10-синф ўқувчиси бўлган.\nМазкур ҳолат юзасидан Ўзбекистон Республикаси Жиноят кодексининг 97-моддаси билан (қасддан одам ўлдириш) жиноий иш очилган.\nШуни алоҳида таъкидлаш керакки, Тошкентда вояга етмаганлар ўртасида қизлар сабаб бундай келишмовчиликлар тез-тез учраб туради ва уларнинг кўпчилиги қон тўкилиши билан тугайди. 2016 йилнинг баҳор ойларида Тошкентнинг П.Ф.Боровский номидаги тиббиёт коллежи ўқувчиси Жасурбек Иброҳимов ва Исломбек Тўлаганов ўртасида чиққан низо ҳали 18 ёшга ҳам тўлмаган Жасурни орамиздан олиб кетганди.


ЎЗБЕКИСТОН РЕСПУБЛИКАСИ ОЛИЙ СУДИОЛИЙ СУД РАИСИ БУХОРОДА ОММАВИЙ САЙЁР ҚАБУЛЛАР ЎТКАЗМОҚДА from\nОЛИЙ СУД РАИСИ БУХОРОДА ОММАВИЙ САЙЁР ҚАБУЛЛАР ЎТКАЗМОҚДА\nИлгари хабар берганимиздек, Ўзбекистон Республикаси Олий суди раиси К.Камилов Бухоро вилоятида аҳоли билан сайёр қабуллар ўтказмоқда.\n2 апрель куни Ғиждувон тумани академик лицей биносида бўлиб ўтган сайёр қабулда Олий суд раиси томонидан 68 нафар фуқаро қабул қилинди. Шундан 35 нафар фуқаронинг жиноят ишлари бўйича, 19 нафарининг фуқаролик ишлари бўйича, 7 нафарининг маъмурий ишлар бўйича ва 4 нафарининг иқтисодий ишлар юзасидан мурожаатлари кўриб чиқилди.\nҚабул давомида ИИБ, Давлат хизматлар агетлиги ва Мажбурий ижро буюросига таалуқли мурожаатлар ҳам келиб тушди.\nҚабул натижалари бўйича 38 нафар фуқарога ҳуқуқий тушунтириш берилди, 19 та ариза ўрганишга қабул қилинди.\nЖиноят ишлари бўйича берилган 14 та ариза чақиртирилиб, судлов ҳайъатида кўриш учун тайинланди. Худди шундай 2 та фуқаролик иши, 3 та маъмурий иш ҳам чақиртирилиб, судлов ҳайъатларида кўриладиган бўлди.\nҚабул давомида 3 та маҳкумнинг оила аъзолари Олий суд раисига ариза билан мурожаат қилиб, фарзандига нисбатан тайинланган жазони енгилроқ жазо турига ўзгартириб беришни сўради. Келиб тушган тақдимномалар асосида жиноят ишлари бўйича Шофиркон туман суди шу куннинг ўзида кўриб, маҳкумларга нисбатан енгилроқ жазо тури тайинлади.\nСайёр қабул давомида 5 нафар ажралиш арафасида турган оилалар яраштирилди. Жами 30 та мурожаат қаноатлантирилди.\nОлий суд раиси К.Камилов 3 апрель куни Қоракўл тумани мусиқа ва санъат мактабида сайёр қабул ўтказди. Оммавий сайёр қабул давомида 84 нафар фуқаронинг мурожаати тингланди.\nМурожаатларнинг катта қисмини фуқаролик ишларига доир, яъни уй-жой, мерос, мулкка эгалик қилиш масалалари ташкил этди. Қабулда жиноят ишлари бўйича 28 та, маъмурий ишларга тааллуқли 8 та мурожаат кўриб чиқилди.\nҚабул натижалари кўра, Олий суд раиси ва судьялари томонидан 50 нафар фуқарога ҳуқуқий тушунтириш берилди, 34 та мурожаат қаноатлантирилди, 28 та ариза кўриб чиқиш учун қабул қилинди. 12 та ариза бўйича жиноят ишлари чақиритирилиб, судлов ҳайъатига кўриш учун тайинланди. Шунингдек, 6 та фуқаролик, 5 та маъмурий, 5 та иқтисодий ишлар ҳам судлов ҳайъатларида кўриш учун тайинланди.\nҚабул давомида 2 та мурожаат жиноят ишлари бўйича Қоракўл туман суди томонидан кўрилиб, ўталаётган жазо тури озодликдан маҳрум қилиш билан боғлиқ бўлмаган жазога алмаштирилди.\nОлий суд раисининг Бухоро вилоятида аҳоли билан сайёр қабуллари давом этмоқда.


Минтақа аҳолиси янги электр узатиш линияси афзалликларидан баҳраманд бўлади\n«CASA-1000» лойиҳаси ёз ойларида Қирғизистон ва Тожикистондаги ортиқча электр энергиясини унинг етишмовчилигидан азият чекаётган Афғонистон ва Покистонга етказиб беришни кўзда тутади.\n«CASA-1000» Тожикистон ва Қирғизистонга ўз эҳтиёжидан ортиқ электроэнергияни Жанубий Осиёдаги қўшни бозорларга экспорт қилишга имкон беради. Тожикистон 2700 ГВт/с электр энергияси экспорт қилиш салоҳиятига эга ва бундан йилига 140 млн. АҚШ долларига тенг даромад олиши мумкин. [Жаҳон банки]\nВАШИНГТОН, КО – Жаҳон банки Марказий Осиё ва Жанубий Осиёда электр энергиясини сотиш ва етказиб беришга оид «CASA-1000» лойиҳаси учун қўшимча маблағ ажратди. Лойиҳа Қирғизистон, Тожикистон, Афғонистон ва Покистондаги электр узатиш линиялари бўйлаб электроэнергия етказиб бериш ва уни сотишга кўмаклашади.\nЖаҳон банки ўтган ойда ушбу лойиҳа учун Халқаро тараққиёт уюшмасидан 24 млн. АҚШ доллари миқдорида грант маблағи ажратишни маъқуллаган эди. Шунингдек, «CASA-1000» донорларининг Кўп томонлама траст фондидан лойиҳа учун қўшимча 2 млн. АҚШ доллари ажратиладиган бўлди, улар Буюк Британия Халқаро тараққиёт департаменти ва АҚШ халқаро тараққиёт агентлиги (USAID) маблағларини ҳам ўз ичига олади.\nЛойиҳа 2014 йилнинг март ойида тасдиқланган ва уни барпо этиш ишлари бошланган.\nЛиния 2020 йилда ишга туширилгач, у орқали Қирғизистон ва Тожикистондаги ортиқча 1300 МВт электр энергиясининг 1000 мегаватти Покистонга, 300 мегаватти Афғонистонга етказиб берилади.\nЛойиҳа натижасида нафақат маҳаллий инфратузилма ва электр таъминотининг яхшиланиши, балки бошқа ижобий ўзгаришлар ҳам кутилмоқда. «CASA-1000» лойиҳаси замонавий ва самарадор электр узатиш тизими бўлиб, минтақани ислоҳ қилиш ва Афғонистонда барқарорликни таъминлашга кўмаклашади.\nЛойиҳа натижасида, шунингдек, Афғонистонда юзлаб янги иш ўринлари ташкил этилади. У тугалланганидан сўнг, Афғонистон транзит тўловларидан йилига 40 миллион доллар даромад олади, деб хабар берган TOLOnews 2018 йилда.\nЭлектр узатиш линиясининг Тожикистондаги қисми шимолдаги Сўғд вилоятидан жанубдаги Хатлон вилоятигача чўзилади.\n«Дастур маҳаллий ҳамжамиятларнинг ҳуқуқ ва имкониятларини кенгайтириб, аҳолига инфратузилма билан боғлиқ энг долзарб муаммоларни аниқлашга ва уларни ҳал этишга кўмаклашади», дейди Жаҳон банкининг Тожикистондаги доимий вакили Ян Петер Олтерс.\nЖаҳоннинг илғор тажрибаси шуни кўрсатмоқдаки, номонетар қашшоқлик билан боғлиқ энг асосий муаммолар – жумладан, ичимлик суви таъминоти, санитария, электр энергияси ва иситиш муаммоларини ҳал этишда аҳолини қўллаб-қувватлаш сармоявий лойиҳалардан умумий фойда олинишини таъминлашда ва энг асосийси, дастур қамровидаги уй хўжаликларининг турмуш даражасини яхшилашда ёрдам беради.\nCASA-1000 лойиҳаси электр таъминоти хизматлари сифатини яхшилаш ва ишончлилигини ошириш учун қишлоқ жойларда инфратузилма ва жиҳозларни модернизация ва реконструкция қилиш орқали маҳаллий инфратузилма ва жамоавий хизматлар ҳолатини яхшилашга кўмаклашади.\nБундан ташқари, жамоаларнинг ўзлари танлаб оладиган объектлар ва кичик кўламли ижтимоий-иқтисодий инфратузилмаларни молиялаштириш учун қишлоқларга кичик грантлар ҳам ажратилади.\nУмумий ҳисобда мазкур лойиҳа афзалликларидан Сўғд, Хатлон вилоятлари ва республика туманларида жойлашган 60 та қишлоқ ва 24 жамоатда истиқомат қилувчи жами 130 минг киши баҳраманд бўлиши кутилмоқда.\n«Исфара-1» тақсимловчи тармоғи ва подстанцияси қурилишига доир ижтимоий-иқтисодий инвестициялар ва объектлардан Сўғд вилоятининг Исфара туманида яшовчи 73 минг киши манфаатдор бўлиши кутилмоқда.\n[Жаҳон банки гуруҳи http://www.worldbank.org/terms манзилида кўрсатилган шартлар асосида ушбу материалдан фойдаланишга ижозат беради.]\nCASA-1000 минтақавий электр узатиш тармоғининг қурилиши шу йил бошланиши кутилмоқда\nЛойиҳанинг мақсади ёз ойлари давомида Қирғизистон ва Тожикистоннинг ортиқча электр энергиясини Афғонистон ва Покистонга етказиб беришдир.\nПокистон CASA-1000 линияси орқали Тожикистонга электр энергияси экспорт қилмоқчи\nЕИнинг янги гранти Марказий Осиёда сув ва энергетика хавфсизлигини мустаҳкамлашга йўналтирилади\nИқтисодий тараққиёт, аҳолининг кўпайиши ва иқлимнинг ўзгариши туфайли сувга бўлган эҳтиёж тобора ўсиб бормоқда, бу эса минтақанинг иқтисодий ўсиши йўлида сезиларли муаммоларни келтириб чиқаради.


Афғонистондаги ҳарбий база учувчисиз учиш аппаратидан ўққа тутилди – Bugun.uz\nЖаҳон - 11:00 · 07.05.2022\nАфғонистондаги ҳарбий база учувчисиз учиш аппаратидан ўққа тутилди\nАфғонистоннинг Ғазна вилоятидаги NATO’нинг собиқ ҳарбий базаси 6 май, жума куни учувчисиз учиш аппаратидан ўққа тутилди. Бу ҳақда «Al Jazeera»га таяниб, «РИА Новости» хабар берди.\nМаълум қилинишча, ҳужум хорижий учувчисиз учиш аппарати ёрдамида амалга оширилган. Маълумотни хавфсизлик органи тасдиқлаган. «Жума куни тунда Ғазнадаги ҳарбий базага хорижий учувчисиз самолёт ўт очди», дейилади хабарда.\nТаъкидланишича, «Толибон» ҳаракати оғир қуроллардан фойдаланган ҳолда ҳужумга жавоб қайтарган. Отишма сабаблари аниқланмаган. Вилоятдаги «Толибон» вакиллари эса авиаҳужум бўлганини рад этган.\nЭслатиб ўтамиз, 15 апрелдан 16 апрелга ўтар кечаси Покистон Афғонистоннинг Хост ва Кунар вилоятларига бир қатор авиаҳужумлар берган. Ҳаво ҳужумлари 15 апрель куни шимолий Вазиристон чегарасида 7 покистонлик аскарнинг ўлдирилиши билан боғлиқ.\nЧегарачилар Афғонистон толиблари «ортига яширинган» «Теҳрик-и Толибон Покистон» аъзолари томонидан йўқ қилинган. Таъкидланишича, Кунар вилоятининг чегарага яқин ҳудудларига берилган авиация ва артиллерия ҳужуми оқибатида камида 6 нафар тинч аҳоли, жумладан, 5 нафар вояга етмаганлар ҳалок бўлган.\nШавкат Мирзиёев АҚШ президентига ҳамдардлик йўллади\n18:42 · 25.05.2022\nМБПМ ва «TBC Bank» АТБ Humo карталари билан Грузияда тўлов қилиш имкониятини ишга тушириш тўғрисида келишув имзолади17:33 | 25.05.2022\nХаробага айланган Ахсикент шаҳри ва ўн бир Ахмад зиёратгоҳи — суратларда14:03 · 25.05.2022\n19:15 Маймунчечакнинг асосий учта аломати санаб ўтилди


Шифокор калтакланган вазиятга ҳуқуқий баҳо керак | "Адолат" СДП\nБир неча кун илгари ижтимоий тармоқларда “Наманган шаҳридаги 10-оилавий поликлиникада фуқаро шифокорни аямасдан тагига босиб олиб дўппослади” номли видео тарқатилди. Уни кўрган кишининг ҳайратдан ёқа ушлаши турган гап. Чунки беморлигидан даволаш муассасасига шикоят қилиб келган йигит тиббиёт ходимини қаттиқ калтакламоқда.\nАслида нима бўлган эди? Поликлиника ходимларининг айтишларича, воқеа 28 июль кечаси соат икки билан уч оралиғида рўй берган. Шифокор Аббосхон Убайдуллаев “Ковид-19”га қарши кураш олиб бориш учун тузилган мобил бригадада навбатчи бўлган. Унинг ҳузурига 1999 йилда туғилган Б.Н. 1996 йилда туғилган акаси Г.Н. билан бирга келган ва уч кундан бери иситмаси тушмаётганлигидан шикоят қилган.\nШифокор уни тиббий кўрикдан ўтказиб, тана ҳарорати кўтарилмаганлигини айтган. Б.Н. эса нотўғри ташхис қўйилди, деб жанжал кўтарган ҳамда шифокорни дўппослаб уришгача бориб етган. Вилоят соғлиқни сақлаш бошқармаси ахборот хизмати маълумотида айтилишича, ҳозир тажовуз нима сабабдан юз берганини аниқлаб, жараёнга ҳуқуқий баҳо бериш мақсадида тегишли органлар томонидан текшириш олиб борилмоқда. Албатта, айбдорларга нисбатан кескин жазо чоралари кўрилиши таъминланади. Ўйлаймизки, жабрланган тиббиёт ходимининг манфаатларини қатъий ҳимоя қилиш учун қонунда белгиланган барча имкониятлар ишга солинади.\nМазкур воқеани таҳлил қилиш жараёнида икки омил эътиборни тортиши табиий. Биринчиси, тиббиёт ходимининг малакаси талаб даражасидами ёки йўқми? Чунки дард чекиб турган беморни соғ дейилса, ҳар қандай одамнинг ғазаби қўзийди, албатта. Шунинг учун ўша кунги тиббий кўрик натижаларини қайта текшириб чиқиш керак. Бу, тиббиёт муассасаси раҳбарларининг вазифаси. Лекин ҳозирча улар воқеага ҳеч қандай изоҳ бермадилар. Бундай бўлиши ҳам аслида мумкин эмас.\nИккинчи томондан қараганда, ҳеч бир фуқаронинг бошқа кишига қўл кўтаришга (у шифокорми ёки йўқлигидан қатъий назар) ҳақи йўқ. Лекин яна бир эътиборли жиҳати – кейинги йилларда мамлакатимизда тиббиёт ходимларига нисбатан нотўғри муносабатда бўлиш ҳолатлари тобора кўп учрамоқда. Уларни ҳақоратлаш, шахсига тегиш, уриб, тан жароҳатлари етказиш кўп учрамоқда. Бу, мазкур ҳатти-ҳаракатлар учун қонунчиликда етарли даражада қаттиқ жиноий жавобгарлик кўзда тутилмаганлиги сабабли рўй бермоқда, деган нуқтаи назар ҳам йўқ эмас.\nШунинг учун бу борада бошқа мамлакатлар тажрибасини ўрганиш фойдадан холи эмас, деб ҳисоблаймиз. Масалан, Америка Қўшма Штатларининг кўплаб ҳудудларида тиббиёт ходими ҳаётига тажовуз қилиш оғир жиноят ҳисобланади Бунинг учун узоқ муддатга турмага ўтириш мумкин. Агар жиноий ҳаракатлар оқибатида шифокор вафот этса, умрбод қамоқ жазосига маҳкум этилиши ҳам мумкин. Айрим штатларда тиббиёт ходимлари учун ўзини-ўзи ҳимоя қилишни ўргатиш марказлари очилган. Уларда таълим олган шифокорлар анча-мунча безорининг “эсини киритиб қўйиши” мумкин.\nУшбу мулоҳазалар юзасидан қонун ижодкорлари ва Соғлиқни сақлаш вазирлиги раҳбарлари фикр билдиришларини кутамиз.


2018 йилда темирйўлчилар томонидан 6 та метро поезди янгидан модернизация қилиниб, фойдаланишга топширилди\nТошкент, Ўзбекистон (UzDaily.uz) -- “Тошкент йўловчи вагонларини қуриш ва таъмирлаш заводи” АЖ томонидан йўловчи вагонларини сифатли ва замонавий тарзда таъмирлаш, ҳар томонлама жаҳон стандартларига жавоб берувчи янги вагонларни ишлаб чиқариш йўлга қўйилган. Шунингдек, бу ерда йўловчи вагонлари тубдан қайта таъмирланади. Ички қисми замонавий дизайн асосида безатилади. Йўловчиларга қўшимча қулайликлар яратилади.\n2018 йилда, темирйўлчилар томонидан 6 та метро поезди (24 та вагон) янгидан модернизация қилинди ва фойдаланишга топширилди. Эътиборлиси, жорий йилда 7 та ана шундай поездни (28 та вагон) тубдан таъмирлаш режалаштирилган бўлиб, айни кунларда 1 та таркиб (4 вагон) шай ҳолатда ва мертополитенда синовдан ўтказилмоқда. Энг муҳими яроқлилик муддати тугаган вагонлар умри 15 йилга узайтирилмоқда.\nҚувонарлиси, метро вагонларини модернизация қилиш жараёнида ишлатиладиган бутловчи қисмларнинг (вагон тележкалари ва ички жиҳозлар) 30-40% ушбу заводнинг ўзида ишлаб чиқарилмоқда. “Тошкент йўловчи вагонларини қуриш ва таъмирлаш заводи” аксиядорлик жамияти томонидан 2014 дан 2018 йилгача бўлган даврда жами 14 та метро поэзди яъни 56 та вагон модернизация қилинди.


Дербида мағлуб бўлдик\nКиритилган сана: 19.05.2017.\nКеча бўлиб ўтган «Воҳа» дербиси мақомидаги “Насаф” ва «Машъал» жамоалари баҳсида жамоамиз мағлубиятга учради.\nБиринчи бўлимнинг 22 дақиқасида жарима майдонимиз ташқарисидан берилган кучли зарбани, Жавоҳир Илёсов қайтариб қололмади ва И. Рашидхонов ушбу вазиятда гол муаллифи бўлди 1:0 Танаффусдан кейин ҳам бир хил темпда баҳсни давом эттирган жамоалар кўплаб вазиятларга эга бўлишди бироқ «Воҳа»нинг икки етакчи ва тажрибали клублари имкониятлардан унумли фойдалана олишмади. Қариб ўйин охирга келиб яъни 87 дақиқада ҳимоя қўрғонимизнинг асосий устуни, Искандар Шайкулов учун эрта якунланди. Ҳакам уни майдондан четлатди, сўнги сониялар жуда асабий ва қийин ўтган бўлсада баҳсда бошқа гол киритилмади. Натижада бу галги «Воҳа» дербисида жамоамиз мағлуб бўлди.\n18:30 - “Насаф” (Қарши) – “Машъал” (Муборак) 1:0\nҲакамлар: В. Коваленко (Тошкент), Н. Рўзимов (тошкент), С. Улфатов (Тошкент вил.), С. Абдураҳмонов (Тошкент)\nЎзПФЛ вакили: А. Иноятов\nГол: Ислом Рашидхонов 22, - 1:0\n“Насаф”: 35.Санжар Қувватов, 2.Акмал Шораҳмедов, 4.Мақсуд Каримов (с), 6.Азизжон Ғаниев, 7.Одилжон Ҳамробеков, 18.Баҳром Абдураҳимов, 22.Игорь Голбан, 27.Ислом Рашидхонов, 34.Фарруҳ Сайфиев, 45.Бобир Абдухолиқов, 69.Драган Черан.\nЗахира: 25.Элдорбек Суюнов, 5.Ғолиб Ғайбуллаев, 10.Дилшод Раҳматуллаев, 14.Шароф Муҳитдинов, 15.Шахбоз Эркинов, 22.Ислом Кенжабоев, 31.Сайдулло Раҳматов.\n“Машъал”: 35.Жавоҳир Илёсов, 2.Искандар Шойқулов, 6.Сардор Абдураимов, 8.Мирзакамол Камолов (16.Марадона Сафаров, 77), 10.Ҳумоюн Муртазоев, 19.Зоҳир Қўзибоев, 22.Бобир Қосимов, 31.Игорь Тиманюк, 44.Асилжон Бегимқулов, 55.Аваз Агалиев, 90.Зафар Тўраев (с).\nЗахира: 53.Раимжон Давронов, 3.Сардор Раҳмонов, 17.Владислав Павленко, 28.Аббос Амонов, 63.Умеджон Шарипов, 77.Абдуллоҳ Олимов.\nЧетлатиш: Искандар Шойқулов 87


Тошкент шаҳар транспорт бошқармасининг бошлиғи йўловчиларга қўлқопда юриш талаби ҳақида - Anhor\nAnhor Все посты Тошкент шаҳар транспорт бошқармасининг бошлиғи йўловчиларга қўлқопда юриш талаби ҳақида\nТошкент шаҳар транспорт бошқармасининг бошлиғи Анвар Жўраев жамоат транспорти учун тиббий қўлқоплар кимнинг ҳисобидан харид қилиниши ҳақида гапириб берди. Бу ҳақда UzReport хабар беради.\n«Қўлқопларни транспорт компаниялари харид қилади. Ҳар бир қўлқопнинг нархи 56 сўм. Бу 1400 сўм ни ташкил қилувчи йўл чиптаси қийматининг бор-йўғи 4% ни ташкил қилади. Давлат ой охирида метро ва «Тошшаҳартрансхизмат» харажатларини қоплаб беради», – дейди Анвар Жўраев.\nШунингдек у жамоат транспортида тиббий қўлқопларни мажбурий тақиш сабаблари ҳақида ҳам гапириб берди. Унинг сўзларига кўра.ю бугун Тошкентда 129 та йўналиш бўйича мингдан ортиқ автобус ҳаракатланади. Автобуслардаги йўловчилар сони 300 минг кишини, метрода эса 130 минг кишини ташкил қилади.\n«Йўловчиларда ковидни юқтириш даражаси юқори эканини ҳисобга олган ҳолда. Биз Россия ва АҚШ тажрибасини ўргандик ва мажбурий қўлқоплар кийиб юриш талабини жорий этдик, улар бепул тарқатилади. Ҳар бир йўловчи транспортда кунига 20-30 дақиқа юради. Агар метро ва автобусларда тутқичлар қўлқопларда ушланса, вирусни юқтириш хавфи камаяди», – дейди транспорт бошқармасининг вакили.\nУнинг қайд этишича, метронинг ҳар бир вестибюли ва бекати кузатув остида, антисептик қурилмалар ўрнатилганига қарамасдан, улардан фойдаланиш фоизи 5-10% ни ташкил қилади.\nЭслатиб ўтамиз, 19 октябрдан бошлаб жамоат транспортида йўловчиларда қўлқоплар бор-йўқлигини Транспорт вазирлиги инспекторлари ва ҳуқуқни муҳофаза қилиш органларининг вакиллари таркибидаги махсус ишчи гуруҳлар текшириб боради. Қўлқопларни қандай қилиб тўғри кийиб юриш ҳақида биз бу ерда ёзгандик.


Европа банки Ўзбекистондаги фаолиятига оид янги стратегияни қабул қилди\nЛОНДОН – Ўтган ҳафтада берилган баёнотга кўра, Европа тикланиш ва тараққиёт банки (ЕТТБ) сентябрь ойида Ўзбекистон бўйича янги беш йиллик стратегияни тасдиқлаган.\nҲужжатда ЕТТБнинг Ўзбекистондаги учта асосий стратегик мақсади алоҳида тилга олинади. Булар – хусусий секторнинг иқтисодиётдаги ролини кучайтириш орқали рақобатбардошликни ошириш; яшил энергия манбаларини ривожлантиришга кўмаклашиш; минтақавий ҳамда халқаро ҳамкорликни ва интеграцияни қўллаб-қувватлашдир.\nСтратегияда «мамлакатдаги демократик институтларни мустаҳкамлаш, фуқаролик жамиятининг ролини ошириш, оммавий ахборот воситаларига кўпроқ эркинлик бериш ва аёлларнинг тадбиркорлик фаолиятини рағбатлантириш» зарурлиги таъкидланган.\nЎзбекистон ҳукумати ўтган йил февраль ойида бошланган ислоҳотлар, жумладан, «янада очиқ ва интеграциялашган бозор иқтисодиёти модели томон ҳаракатланиш, халқаро муносабатларни такомиллаштириш, қонун устуворлиги ва судлар дахлсизлигини мустаҳкамлаш ва валюта курсини эркинлаштиришга эришиш орқали янги стратегия сари қадам ташлаган», дейилади ЕТТБ баёнотида.\nЕвропа тикланиш ва тараққиёт банкига кўра, қозоғистонлик аёллар мамлакатдаги кичик ва ўрта бизнес корхоналарининг қарийб ярмига эгалик қиладилар ёки уларни бошқарадилар.


Ислом Тўхтахўжаев: "Хитой чемпионатидан маркетинг борасида 5-10 йил орқада қолиб кетдик" / CHAMPIONAT.asia\n23:13Куман ЛаЛиганинг 2 ўйинига дисквалификация қилинди 3 22:55Анчелотти: "Бенземада "Олтин тўп"ни ютиш учун вақт бор" 3 22:33Футзал. ЖЧ. Расмий мусобақаларда Эронга фақат икки терма жамоа 8+ гол урганди 30 22:28Илҳом Мўминжонов: "Меҳмонлар хавфли вазият яратмасдан иккита гол уришди" 17 22:18Футзал. Эронга 8та гол уриб, мағлуб бўлган учрашувимиздан ГАЛЕРЕЯ 7 21:55Тимур Кападзе: "Бугунги учрашувда жароҳат сабабли учта ўзгариш қилишга мажбур бўлдик" 7 21:53Доменек: "Барселона" Ла Лигани кучли бешликда якунланишига ишончим комил эмас" 11 21:45"Навоий вилояти 2-лигаси"га қуръа ташланди 3 21:45Футзалчиларимизга тасанно! 31 21:39Дилшод Раҳматов: "Ўйлайманки, бу жаҳон чемпионатидаги сўнгги ўйинимиз эмас" 29 21:37Кепа рекорд қайд этди 3 21:28Баҳодир Аҳмедов: "Бугунги ўйиндан келиб чиқсак, йигитлардан кўнглим тўқ" 47 21:14Футзал. ЖЧ-2021. Ўзбекистон тарихий ўйинда Эрон дарвозасига 8 та тўп киритиб, мусобақадаги иштирокини мардонавор равишда якунлади 414 21:11Коке майдонга қайтишга тайёр 2 20:55Про лига. Голларга бой ўтган учрашувда "Нефтчи" "Олимпик"ни мағлуб этди 17\nИслом Тўхтахўжаев: "Хитой чемпионатидан маркетинг борасида 5-10 йил орқада қолиб кетдик"\n09 сен 14:06\nТеглар : интервью НефтчиИслом Тўхтахўжаев\nҲозирда Навоийнинг "Қизилқум" клубида фаолиятини давом эттираётган тажрибали ҳимоячи Ислом Тўхтахўжаев ва "Нефтчи" мухлислари ўртасида онлайн мулоқот ташкил этилди.\nМазкур жараён-савол жавоб кўринишида ўқувчилар эътиборига ҳавола этилмоқда.\n- Ислом Тўхтахўжаевнинг футболга кириб қандай бўлган?\n- Болалигимда, аниқ ёдимда бор боғча ёшида эдим, акам футболга олиб борардилар. Ўшанда "Тўқимачи" номли футбол жамоаси бор эди, ўша ерда илк бор футбол учрашувларини ўтказганмиз.\n- 2008 йилда Осиё чемпионатида Аҳмад Убайдуллаев бошқарган ёшлар терма жамоамизда ўйнагансиз. Шу мусобақа ҳақидаги фикрларингиз...\n- Ҳа, ўша йилги Осиё чемпионатини яхши хотирлайман, ажойиб мусобақа бўлганди. Ярим финалда Жанубий Кореяни таслим этгандик. Фақат финал учрашуви кўнгилдагидек бўлмаган.\n- Ҳозирда миллий чемпионатларимизда ҳакамлик мавзуси кўп кўтарилаяпти. Шунингдек VAR тизими футбол учрашувлари давомида вақтни кўп олиб қўймоқда. Бу ҳақида фикрингиз қандай?\n- Фикримча, ҳозирги ўзгаришларнинг барчаси ижобий томонга бўлмоқда. Бу йилги мавсумда ҳакамлик энг ҳаққонийси бўлаяпти деб айта оламан.\n- Миржалол Қосимов сизни ёш бўлишингизга қарамай миллий терма жамоага жалб этганди. Ўшанда термамизда Анвар Ғофуров, Анзур Исмоилов, Хайрулла Каримов каби тажрибали ҳимоячилар билан рақобат қилишингизга тўғри келган. Бундай кучли босимни қандай енгиб ўтгансиз?\n- Миллий терма жамоамизга таклиф кутилмаганда юз берган. Ўшанда бош мураббий Миржалол Қосимов ва тажрибали футболчилар мени қўллаб-қувватлашган. Шу сабабдан менда бу борада ҳеч қандай қийинчилик бўлмаган. Миржалол Қосимовга нисбатан ҳамиша ҳурматим баланд.\n- Ислом Тўхтахўжаевни қайси мураббий кашф қилган?\n- Бу саволга Миржалол Қосимов ва Аҳмад Убайдуллаев деб жавоб берсам тўғрироқ бўлади.\n- Сиз бир муддат Хитой чемпионатида ҳам ўйнадингиз. Ушбу чемпионатдан биз ҳам ўрганишимиз керак бўлган жиҳатлар борми?\n- Шахсий фикрим, бизнинг чеипионатлар Хитойдан маркетинг борасида 5-10 йил орқада қолиб кетган. Клубларда маркетинг бўйича ишлар жуда зўр деб айта олмайман.\n- "Қизилқум"да ички муҳит ва жамоа бош мураббийи Хамиджон Актамов билан муносабатларингиз қандай?\n- "Қизилқум"да ички муҳит аъло даражада, биз бир оиладекмиз. Ҳозирда жамоада кучли футболчилар жам бўлган, жорий мавсум ОЧЛ йўлланмасини қўлга киритиш учун курашамиз. Бош мураббий Хамиджон Актамов билан муносабатимиз яхши.\n- Миллий терма жамоамизнинг Швецияга қарши ўйинидан хулоса қилинса қандай ўзгаришларни кўрдингиз?\n- Тўғриси ушбу ўйиннинг иккинчи бўлимини томоша қилдим, йигитлар яхши ҳаракат қилишди. Менимча, ҳозир бирон ўзгариш ҳақида гапиришга эрта.\n- Саудия Арабистони билан ўйинда терма жамоамизнинг собиқ бош мураббий Вадим Абрамов футболчилар ўйнайдиган позицияларни ўзгартирди. Бу ҳақида фикрингиз қандай, Абрамовнинг бу услуби қанчалик тўғри эди?\n- Ўшанда таркибни ўйин бошланишидан аввал билдим. Вадим Абрамов бу ўзгаришлар билан қандайдир янгича услубни режа қилганди, лекин ўхшамади.\n- Футболчилик фаолиятиятингизда энг ёдда қолган ўйин қайси?\n- Миллий терма жамоасиз либосида биринчи ўтказган ўйиним.\n- Ўзбекистон миллий терма жамоасини бошқарган мураббийлар орасида сизнингча қайси бирига етарлича имкон берилмаган?\n- Бу борадаги фикрим, Эктор Куперга етарлича имкон берилмаган деб ўйлайман.\n- Юрий Саркисян ҳақида фикрингиз қандай?\n- Юрий Вазгенович жуда яхши инсон ва ажойиб мураббий.\n- Хориж чемпионатларнида қайси жамоага мухлислик қиласиз?\n- Миланнинг "Интер" клуби мухлисиман.\n- “Нефтчи" мухлисларига тилакларингиз?\n- Тилакларим барчалари ҳамиша соғ-саломат бўлишсин. "Нефтчи"га омад ва ғалабалар ёр бўлишини, мавсум якунида чемпионликни тилайман. Мухлислар ҳамиша севимли жамоаларини қўллаб-қувватлашдан чарчамасинлар.\nСуҳбат сўнгида Ислом Тўхтахўжаев ўзининг рамзий терма жамоасини тақдим этди:\nОнлайн мулоқот жараёнидан матнларни Бекзод Толибов ёзиб олди\nФутзал. ЖЧ. Расмий мусобақаларда Эронга фақат икки терма жамоа 8+ гол урганди 33\nИлҳом Мўминжонов: "Меҳмонлар хавфли вазият яратмасдан иккита гол уришди" 17\nФутзал. Эронга 8та гол уриб, мағлуб бўлган учрашувимиздан ГАЛЕРЕЯ 7\nТимур Кападзе: "Бугунги учрашувда жароҳат сабабли учта ўзгариш қилишга мажбур бўлдик" 7\nФутзалчиларимизга тасанно! 31\nБаҳодир Аҳмедов: "Бугунги ўйиндан келиб чиқсак, йигитлардан кўнглим тўқ" 47\nФутзал. ЖЧ-2021. Ўзбекистон тарихий ўйинда Эрон дарвозасига 8 та тўп киритиб, мусобақадаги иштирокини мардонавор равишда якунлади 414\n09 сен 14:10:12\nзўр таркиб тузилибди, профессионал ёндашув бўлибди\n12 сен 14:05:29\nРавшан фойдаланувчининг фикрига жавоб бериш\nМиллий терма жамомизани кейинги боскичга чиколмаганига маркетинг бахона бололмайди.Корвомиза Ирок ва Ливанда канака маркетинг борлигини. Кейинги боскичда иштирок этмокда сотанг.Хар бир гапни ойлаб гапириш керак.\nСен олдин журналистни саволини укигин аклли. Кегин жавобга караб узингни хулосангни чикар шунакаям тупой одамларам бор эканда\n09 сен 19:07:15\nShodlik фойдаланувчининг фикрига жавоб бериш\nEx Islom Korea Uzb o'yinidigi avtogolda saniyam aybing bor Akmali oldiga turib sakrab tegmaganidin Akmal dovdirab qolib avtogol qib qoyganidi\nАкмал билан тухтахужаев ака-ука ўз даовозасига гол уриш бўйича! Агар акмал урмаганда тухтахужаев автогол урарди йўилини топиб\n09 сен 18:07:56\n09 сен 17:06:32\nБулар хаммаси маркетинг ва яна бошка бахоналар килишади. Узларини уйини НОЛЬ . Ундан кура узингни устинга ишла чумолар\n09 сен 15:19:34\n09 сен 14:30:06\nБу аниқку ортда қолишимиз кўп давлатлар биздан олдинга ўтиб кетди биз эса ривожлана олмаяпмиз.\n09 сен 14:09:06\nOnasini emsin, brat man ham oyiga kamida 7000$ topganimda uyda bollarimga har oyda kamida 2tadan original futbol olgan bo‘lardim. Aholini oyligi original narsalarni olishga yetmaydi


11:11 10.09.2019 (Янгиланган 11:15 10.09.2019)\nЧилонзорда ИИББ ходими ва фуқаро ўртасида аслида нима рўй берган эди? ИИББ ушбу ҳодисага ойдинлик киритди.\nТОШКЕНТ, 10 сен – Sputnik. Интернет тармоғида “Flavio Briattore” тахаллусли фойдаланувчи ундан шахсини тасдиқловчи ҳужжатларни талаб қилган ва ҳужжат бўлмаганлиги сабабли уни ички ишлар органлари таянч пунктига йўл олишни талаб қилган профилактика инспекторининг ҳаракатларидан норозилик билдирган ҳолда эълон қолдирди.\nТошкент шаҳар ИИББ матбуот хизматининг маълум қилишича, профилактика катта инспектори майор Қориев К. бўлиб ўтган воқеани қуйидагича изоҳлаган.\nҚайд этилишича, Чилонзор тумани Г35 массивида жойлашган “Ал Хоразмий” маҳалласининг ҳудудини айланиб чиқиш давомида, 10-сонли уйнинг кириш жойи ёнида турган, кириш эшиги оча олмай, турли кодларни синаётган эркак киши ушбу ҳаракатлари билан ички ишлар органлари ходимида шубҳа ўйғотган. Кимнинг ёнига келгани ҳақидаги саволга фуқаро: “холамникига”, “энаганинг ёнига” каби мужмал жавоб берган. Шахсни тасдиқловчи ҳужжатларни тақдим этиш ҳақидаги илтимосга ҳам аниқ жавоб бермасдан, ходимга: “ўзиз кимсиз?”, “ҳужжатларни нимага асосланиб талаб қиляпсиз?”, “нимага мен ўзим билан паспорт олиб юриши керак?” деган қарама-қарши саволлар бера бошлаган\nТаъкидланишича, шунга қарамасдан, Тошкент шаҳар ИИББ ходим ўзини намунали тутмаганини ва ортиқча эҳтиросга берилганини тан олади. Ҳозирга вақтда ходимга нисбатан хизмат текшируви олиб борилмоқда.\nҲуқуқий давлатда фуқаролар ва давлат органлари вакиллари – муносабатлари ҳурматга асосланган тенг шерик, ўзаро боғлиқ элемент ҳисобланадилар. Бизда эса, афсуски, тез-тез давлат органлари ходимларига қарши чиқишнинг гувоҳи бўлиш мумкин. Тошкент шаҳар ИИББ танқидга тайёр, аммо танқид холис ва конструктив бўлиши керак. “Ҳаммаси ёмон бўлганлиги учун ёмон”, “илгари ҳам шундай бўлган... бундан кейин ҳам шундай бўлади” каби ҳужумларнинг ҳеч кимга фойдаси йўқ. Бундан ҳатто муаммосини ҳуқуқий майдонда эмас, интернетга ҳал қилишга уринаётган “танқид” муаллифи учун ҳам фойда йўқ”, - дейилади ИИББ изоҳида.\nИИББ ижтимоий тармоқларда тушунарсиз шахсий эҳтиёжларни қондириш учун ўзни “намойиш” қилиш шарт эмаслигини таъкидлаб ўтган.


Атамбаев ҳибсхонада қандай шароитда сақланаётгани маълум бўлди\nАлмазбек Атамбаев вақтинча сақлаш ҳибсхонасида икки ўринли камерада сақланмоқда.\nҚирғизистон Миллий хавфсизлик давлат қўмитаси раҳбари собиқ президент Алмазбек Атамбаев давлат тўнтариши амалга оширмоқчи бўлганини айтди.\nАтамбаев уйининг штурм қилиниши — ИИВ кимни қўлга олди ва қандай жиноий ишлар қўзғатилди\nҲуқуқ-тартибот органлари олтита жиноий иш қўзғатишган ва ўндан зиёд кишиларни сўроқ қилишган. Айримлари қўлга олинган.\nТуристлар қўрқиб қолган ва Қирғизистонга боришдан бош тортмоқда\nКўплаб туристларни Қирғизистондаги сўнгги воқеалар жуда қўрқитиб юборган\nҚирғизистоннинг собиқ президенти 26 августгача ҳибсга олинган\n“Атамбаев энди гувоҳ эмас, балки гумон қилинувчи”: Қирғизистон президенти Жээнбеков\nҚирғизистон президенти Сооронбай Жээнбеков айбдорлар ўз жазосини тортишига ваъда берди.\nЎзбекистон Қирғизистон билан чегарадаги вазиятни назорат қилмоқда\nҚирғизистонда собиқ президент Алмазбек Атамбаевни қўлга олишга қаратилган махсус амалиёт ўтказилди, бироқ бу муваффақиятсизлик билан якунланди.\nАтамбаев уйига махсус хизмат ходимлари бостириб кирди - видео\nҚирғизистон собиқ президенти Алмазбек Атамбаев уйида тезкор операция бошланди.\nАтамбаев сўроққа келиши керак – Қирғизистон бош прокуратураси\nБундан аввал адвокат Сергей Слесарев ИИВга Атамбаев жавоб бериши керак бўлган саволларни юборишни таклиф қилганди. Атамбаев уларга ёзма равишда жавоб тайёрлайди. Бош прокуратура буни тергов жараёни бузилиши деб ҳисоблади.\nАтамбаев Кремлда Путин билан учрашди – видео\nУчрашувда Путин Қирғизистоннинг собиқ президенти Алмазбек Атамбаев билан минтақа ва республикадаги вазиятни муҳокама қилган.\nАтамбаев олдига Ички ишлар вазири ўринбосари келди, бироқ у уйга киритилмади\nБундан аввал собиқ президентга уч марта ИИВга келиш ҳақида чақирув қоғози берилган.


Депутатлар дадил қадамлар билан... | "Адолат" СДП\nДепутатлар дадил қадамлар билан...\n2019 йилнинг 22 декабрь куни бўлиб ўтган депутатлик сайловида Ўзбекистон «Адолат» СДПдан Нукус шаҳар Кенгаши депутатлигига 8 нафар депутат сайланди. Кўрсаткичларга кўра, 5 та сиёсий партия орасида Халқ депутатлари Нукус шаҳар Кенгаши депутатлигига сайланган депутатлар сони бўйича «Адолат» СДП биринчи ўринни эгаллашга муваффақ бўлди. Бу Ўзбекистон «Адолат» СДП партияси Нукус шаҳар Кенгашининг чинакам ғалабасидир. Албатта, ушбу натижа ортида партия ходимлари ва номзодларининг самарали меҳнатлари ётибди.\nСайлов натижалари юзасидан Ўзбекистон «Адолат» СДП Нукус шаҳар Кенгаши депутатларининг депутатлик гуруҳини тузиш бўйича таъсис йиғилишида янги сайланган депутатлар ўз депутатлик гуруҳини тузиб, унга раис сайлаб олишди. Халқ депутатлари Нукус шаҳар Кенгашидаги Ўзбекистон «Адолат» СДПнинг депутатлик гуруҳига бир овоздан Улбосин Сетйжанова раҳбар этиб сайланган эди.\nБугун Халқ депуталари Нукус шаҳар Кенгашидаги Ўзбекистон «Адолат» СДП депутатлик гуруҳининг биринчи йиғилиши бўлиб ўтди. Унда Халқ депутатлари Нукус шаҳар Кенгаши депутатлари ва партия фаоллари иштирок этишди.\nЙиғилишни партия Нукус шаҳар Кенгаши раиси Р.Қудияров очди ва бошқариб борди. У ўз нутқида сайлов натижалари, партия дастурида белгиланган вазифалар ва унда депутатлар иштироки тўғрисида батафсил маълумотлар берди. Шундан сўнг, партиянинг худудий Кенгаш раиси ўринбосари Р.Отарбев сўзга чиқиб, муҳтарам Президентимизнинг Ўзбекистон Республикаси Олий Мажлиси Қонунчилик палатаси қўшма йиғилишидаги маърузаси ва ундан келиб чиқадиган вазифаларга тўхталди.\nҲалқ депутатлари Нукус шаҳар Кенгашидаги Ўзбекистон «Адолат» СДПнинг депутатлик гуруҳи раҳбари У.Сейтжанова сўзга чиқиб, депутатларнинг сайловчилар ва партия олдидаги ҳисобдорлиги, депутат фаолиятининг қонуний асослари тўғрисида ўз фикр-мулоҳазаларини билдирди. Депутатлик гуруҳи аъзоларини сешанба ва чоршанба кунлари маҳалла ва сайловчилар орасида ўтказиладиган тадбирларда фаол иштирок этишга чорлади.\nТадбирда депутатлик гуруҳи аъзоси, тарих фанлари доктори Я.Абдуллаеванинг ўтган беш йилдаги депутатлик тажрибаси тўғрисидаги фикр ва мулоҳазалари, таклиф ва тавсиялари ёш депутатларнинг билим ва кўникмаларини оширишда аҳамиятли бўлди.\nСавол-жавоблар қизғин тус олган йиғилишда истиқболдаги режалар белгилаб олинди ва янги йилда дадил қадамлар билан фаолият олиб боришга келишилди.


17:30 / 24.07.2021 1406 pdf Ўқиш режими + -\n1. «Албатта, Аллоҳ Ўзига ширк келтирилишини кечирмас. Ундан бошқани Ўзи хоҳлаган кишидан кечирадир» (Нисо сураси, 48-оят).\n2. «Ким Аллоҳга ширк келтирса, албатта, Аллоҳ унга жаннатни ҳаром\nқилур ва унинг жойи оловдир. Ва золимларга ҳеч қандай нусрат берувчилар йўқдир» (Моида сураси, 72-оят).\n3. «Аллоҳ солиҳ банда Луқмон тилидан: «Эй ўғилчам, Аллоҳга ширк келтирма. Албатта, ширк катта зулмдир», деб марҳамат қилган (Луқмон сураси, 13-оят).\n4. «Албатта, мушриклар нажасдирлар. Бас, ушбу йилларидан кейин Масжидул Ҳаромга яқин келмасинлар» (Тавба сураси, 28-оят).\nШунга биноан, мушрик оламдаги энг разил одамдир.\n5. «Агар ширк келтирсанг, албатта, амалинг беҳуда кетур ва албатта, зиён кўрувчилардан бўлурсан» (Зумар сураси, 65-оят).\nВа осмонни сақланган шифт қилиб қўйдик\n20:30 / 24.07.2021 1357\n08:40 / 25.07.2021 1563\n1460 16:00 / 09.12.2018\n2985 05:00 / 01.03.2017\nЭй, ҳақиқий рисолат булоғи қолиб, сароб сари интилаётган одам.. Кўзингни оч, ғафлат уйқусидан уйғон... Етти қават самолар узра оламлар Хожаси томонидан индирилган давоми...\n2786 05:00 / 28.02.2017\n2262 05:00 / 01.03.2017


Ўзбекистон 14:05 / 18.04.2019 23764\nТошкент шаҳри. Республика Гидрометеорология марказининг хабар беришича, 19 апрель куни пойтахтда ҳаво ўзгариб туради, вақти-вақти билан ёмғир ёғади, момақалдироқ бўлиши мумкин. Шарқий шамол йўналишини ўзгартириб, ғарбдан 5-10 м/с тезликда эсади, 12-17 м/с гача кучайиши мумкин. Ҳарорат кечаси 13-15 даража илиқ, кундузи 18-20 даража иссиқ бўлади.\nБухоро ва Навоий вилояти. Ҳаво ўзгариб туради, ёмғир ёғади, баъзи жойларда кучли бўлиши мумкин. Момақалдироқ бўлиши мумкин. Шамол ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 10-15 даража, кундузи 15-20 даража илиқ бўлади.\nТошкент, Самарқанд, Жиззах ва Сирдарё вилоятлари. Ҳаво ўзгариб туради, ёмғир ёғади, баъзи жойларда кучли бўлиши мумкин. Момақалдироқ бўлиши мумкин. Шарқий шамол йўналишини ўзгартириб, ғарб-дан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 12-17 даража, кундузи 17-22 даража илиқ бўлади.\nҚашқадарё ва Сурхондарё вилояти. Ҳаво ўзгариб туради, ёмғир ёғади, баъзи жойларда кучли бўлиши мумкин. Момақалдироқ бўлиши мумкин. Шарқий шамол йўналишини ўзгартириб, ғарб-дан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 13-18 даража илиқ, кундузи 20-25 даража иссиқ бўлади.\nАндижон, Наманган ва Фарғона вилоятлари. Ҳаво ўзгариб туради, ёғингарчилик кутилмайди. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 12-17 даража илиқ, кундузи 20-25 даража иссиқ бўлади.\nРеспубликанинг тоғли ҳудудлари. Ҳаво ўзгариб туради, вақти-вақти билан ёмғир ёғади, баъзи жойларда кучли бўлиши мумкин. Момақалдироқ бўлиши мумкин. Тошкент ва Наманган вилоятларида 2000 м дан юқорида қор кўчиши хавфи бор. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 3-8 даража, кундузи 7-12 даража илиқ бўлади.


Ўзбекистон – Тожикистон иқтисодий алоқалари ривожланмоқда\nТОШКЕНТ, 5 май. /«Дунё» АА/. «Сўнгги йилларда Ўзбекистон – Тожикистон муносабатлари жадаллик билан ривожланиб стратегик шериклик даражасига кўтарилди. Бу иккитомонлама алоқалар тарихида янги саҳифа очилгани, шериклик муносабатлари эса сифат жиҳатидан янада юқори даражага олиб чиқилганлиги ва амалий мазмун билан бойитилганлигидан далолат беради», деб қайд этади Ўзбекистон Республикаси Президенти ҳузуридаги Стратегик ва минтақалараро тадқиқотлар институтиетакчи илмий ходими Бекзод Ражабов «Дунё» АА учун йўллаган Ўзбекистон ва Тожикистон ўртасидаги иқтисодий алоқаларнинг бугунги ҳолатига бағишланган шарҳида.\n«Бунинг яққол исботи сифатида икки давлат ўртасидаги иқтисодий ва савдо алоқаларининг янги босқичга кўтарилганлигини кўрсатиш мумкин. Хусусан, 2020 йилда иккитомонлама товар айланмаси 502 миллион долларга етди, шу жумладан, экспорт – 404,5 миллион доллар, импорт – 97,3 миллион доллар. Бу 2017 йилга нисбатан икки баробарга кўп ва сўнгги 20 йил ичидаги энг юқори кўрсаткичдир. Эътиборли жиҳати шундаки, оғир пандемия шароитида ҳам (2020 йил) савдо алоқаларининг ўсиш жараёни сақлаб қолинди ва 5% ни ташкил этди.\nТаъкидлаш керакки, иқтисодий ҳамкорликнинг жадаллик билан ривожланишида, энг аввало, икки мамлакат раҳбарлари ўртасида ўзаро ишонч ва дўстликка асосланган мулоқотнинг ўрнатилганлиги, ҳамда уларнинг диққат марказида турганлиги муҳим ўрин тутмоқда.\nЖумладан, 2016 йил сентябрь ойида Шавкат Мирзиёев Ўзбекистон Президенти вазифасини бажаришга киришган илк кунлариданоқ қўшни Тожикистон билан барча жабҳаларда ҳамкорликнинг янада ривожлантириш масаласига алоҳида эътибор қаратди. Бунга яққол мисол сифатида Ўзбекистон ҳукумат делегациясининг 2016 йил 27-28 декабрь кунлари Савдо ва иқтисодий ҳамкорлик бўйича ҳукуматлараро комиссия йиғилишида иштирок этиш мақсадида Душанбе шаҳрига ташриф буюрганини ҳам кўрсатиш мумкин.\nАйнан ушбу ташриф давомида томонлар иқтисодиёт, савдо, транспорт-коммуникация ва энергетика соҳаларидаги икки томонлама муносабатларнинг ҳолати ва ривожланиш истиқболлари тўғрисида фикр алмашди ҳамда иқтисодий ҳамкорликни ривожлантириш йўлидаги тўсиқларни олиб ташлаш ва барча соҳаларда ҳамкорликни чуқурлаштириш бўйича келишиб олди.\nЭътиборли жиҳати шундаки, айнан 2018 йилдан бошлаб Ҳукуматлараро комиссия бош вазир даражасида ўтказилиши бошланди, ҳолбуки бу даврга қадар ушбу механизмни бошқариш бош вазир ўринбосари зиммасида эди. Ушбу қарор Комиссия фаолиятини активлашишига ва унинг ҳар икки тараф манфаатларини ифодаловчи комплекс масалаларни ҳал қилишда самарали воситага айланишига олиб келди. Жорий йилнинг 14-15 май кунлари ушбу комиссиянинг навбатдаги учрашуви бўлиб ўтиши режалаштирилмоқда.\nТаъкидлаш керакки Ўзбекистон Президенти Шавкат Мирзиёевнинг 2018 йилнинг 9-10 март кунлари Тожикистонга амалга оширган давлат ташрифи ўзбек-тожик муносабатларини янги босқичга кўтарди, иқтисодий ҳамкорликда янги саҳифа очди. Ташриф давомида савдо, иқтисодиёт, инвестиция, молия, транспорт ва транзит ҳамда бошқа бир қанча соҳалардаги ҳамкорликни ривожлантиришга доир 27 ҳужжат имзоланди. Товар айланмасини 1 миллиард долларга етказишга келишиб олинди.\nБундан ташқари ушбу ташриф доирасида Душанбеда ўзбекистонлик ишбилармон доиралар иштирокида кўргазма ташкил этилди. Биргина ушбу кўргазмада ўзбекистонлик корхоналар 60 турдаги ускуналар, қурилиш материаллари, электротехника саноати маҳсулотлари, кимёвий ва минерал ўғитлар, фармацевтика, озиқ-овқат, чарм саноати, мебел ва уй-рўзғор буюмларини намойиш этди.\nТожикистон раҳбари Э.Раҳмоннинг кўп ўтмай, 2018 йилнинг 17-18 август кунлари, Тошкент ва Самарқандга қилган ташрифи эса ҳамкорликнинг стратегик йўналишларини белгилаб олишда муҳим қадам бўлди. Хусусан саноат, стандартлаш ва сертификатлаш, чегарадан ўтказиш, таълим ҳужжатларини тан олиш, геодезия ва геология, қишлоқ хўжалиги, маданият ва бошқа соҳалардаги ҳамкорликка доир 27 та ҳужжат имзоланди.\nИқтисодий ҳамкорликнинг ривожланиб бораётганининг яна бир муҳим омили – ўзбек ва тожик ишбилармон доиралари ўртасида «Б2Б» формати доирасида доимий мулоқотни йўлга қўйиш ва қулай бизнес муҳитини шакллантиришга бўлган юксак эътибордир. Бу 2017, 2018 ва 2020 йилларда икки давлат ишбилармонлари иштирокида мунтазам равишда ўтказиб келинаётган бизнес-форумларда ҳам ўз аксини топмоқда. Бу каби тадбирларда Ўзбекистон ва Тожикистондан 300 га яқин тадбиркор иштирок этмоқда.\nБундан ташқари ўтган қисқа фурсат мобайнида Тожикистонда Ўзбекистоннинг 6 та савдо уйи очилди. Тошкентда ҳам Тожикистоннинг савдо уйи иш бошлади. Қўшимчасига, икки давлат савдо ва саноат палаталари ўртасида Ўзбекистон-Тожикистон ишчи кенгашини тузиш бўйича келишувга эришилди. Бугунги кунда бу Кенгаш савдо ҳажмини кенгайтириш учун янги йўллар изламоқда.\nНатижа эса узоқ куттирмади. 2020 йилга келиб Тожикистонга озиқ-овқат экспорт ҳажми 2017 йилги 7 миллион доллардан\n57 миллион долларга, трикотаж – 5 миллион доллардан\n35 миллион долларга, нефть маҳсулотлари – 1 миллион доллардан 38 миллион доллларга ошди.\nАйтиш лозимки, Ўзбекистон Тожикистон иқтисодиётида қизиқиш уйғотиши мумкин бўлган етарли даражадаги озиқ-овқат ва саноат тармоқларига эга бўлиб, келажакда фармацевтика, гўшт ва гўшт маҳсулотлари, кийим-кечак ва тўқимачилик ҳамда иқтисодиётнинг бошқа тармоқлари бўйича ўзаро манфаатли лойиҳаларни амалга ошириш мумкин.\nАлоҳида эътибор ҳудудлараро иқтисодий ҳамкорлик ва савдо алоқаларини ривожлантиришга қаратилмоқда. Хусусан, Сурхондарё вилояти билан Хатлон вилояти, Самарқанд вилояти билан Сўғд вилояти ўртасида савдо-иқтисодий, илмий-техникавий ва маданий-гуманитар ҳамкорлик тўғрисида битимлар қабул қилинди. 2018 йил апрель ойида Самарқанд шаҳрида Сўғд вилояти ишбилармон доиралари иштирокида саноат ярмаркаси ўтказилди. Биринчи марта ўтказилган мазкур саноат ярмаркаси икки қўшни вилоятларнинг ишбилармонлари ўртасида ўзаро кооперация алоқаларини боғлашга ва уни мустаҳкамлашга хизмат қилди. Тадбир доирасида икки вилоят тадбиркорлари ўртасида 20 га яқин бизнес ва ҳамкорлик шартномалари имзоланди.\nШунингдек Ўзбекистон ва Тожикистон ўртасидаги мавжуд 17 та чегара-назорат пунктларининг барчаси тўлиқ фаолият кўрсата бошлади. Тожикистон фуқаролари учун эса Ўзбекистон Республикаси ҳудудига кирган кундан эътиборан 30 кунлик муддатга визасиз режим жорий қилинди. Ўз навбатида, бу каби тадбирлар икки давлат чегараларининг «дўстлик кўпригига» айланаётганидан далолат беради.\nЎзбекистон ва Тожикистон муносабатларининг иқтисодий соҳада ривожланишининг яна бир муҳим сабаби бу – самарали кооперация алоқаларини ривожлантиришга бўлган қизиқишдир. Таъкидлаш керакки, 2016 йилдан 2020 йилгача бўлган муддатда Ўзбекистон ҳудудида тожик капитали иштирокидаги корхона ва ташкилотлар сони 8 баробарга, яъни 25 тадан 202 тага кўпайди. Эътиборли жиҳати, уларнинг 50% дан кўпроғи қўшма корхоналардир.\nБундан ташқари Тожикистон ва Ўзбекистон умумий транспорт-коммуникациявий имконият ва транзит салоҳиятидан тўла фойдаланишга алоҳида аҳамият бермоқда. Бунга яққол мисол сифатида 2018 йилда «Тошкент – Хўжанд», «Самарқанд – Панжикент», «Денов – Душанбе» ва «Термиз – Душанбе» йўналишларида мунтазам автобус қатнови йўлга қўйилганини келтириш мумкин.\nШу билан бир қаторда, 2017 йилда Тошкент ва Душанбе ўртасида авиақатновлар қайта тикланганди. “Uzbekistan Airways” авиакомпанияси Тожикистонга парвозлар сонини уч баробарга, яъни 60 тадан 208 тага оширди.\n2018 йилда эса «Ғалаба-Амузанг» йўналиши орқали ўтувчи темир йўл тармоғи ҳам қайта тикланди. Натижада 2017-2019 йилларда автотранспорт орқали юк ташиш ҳажми 60%, ҳаво орқали юк ташиш ҳажми эса 2,6 баробарга ошди.\nШубҳасиз, икки давлат томонидан иқтисодий ва савдо алоқаларини яхшилаш учун амалга оширилаётган чора-тадбирлар, аҳолининг ижтимоий-иқтисодий ҳолатини яхшилаш, янги иш ўринларини яратиш ва миллий иқтисодиётни ривожлантиришда муҳим аҳамият касб этмоқда.\nБу эса энг аввало, Марказий Осиё халқлари, шу жумладан, қардош ўзбек ва тожик халқларининг фаровон ҳаёт кечиришини таъминлаш мақсадида дўстона, яқин қўшничилик ва ўзаро манфаатли алоқаларни мустаҳкамлаш, минтақада тинчлик, барқарорлик ва хавфсизлик муҳитини шакллантиришда муҳим ўринга эгадир».\nЖанубий Корея фонд биржасининг тажрибали...\nЎзбекистон Республикаси Капитал бозорини ривожлантириш агентлигида Жанубий Корея фонд бирж...\nЎзбекистон транспорт вазири Арманистон э...\nМамлакатимиз транспорт вазири Элёр Ғаниев Арманистоннинг Ўзбекистондаги элчиси (қароргоҳи ...


Тошкент чорраҳаларидаги камералар 15 мартдан ишга тушади. Шу кундан бошлаб қоидабузар ҳайдовчиларга жарима қоғозлари жўнатилади - Жамият - PressNews.uz\nБош Саҳифа / Жамият / Тошкент чорраҳаларидаги камералар 15 мартдан ишга тушади. Шу кундан бошлаб қоидабузар ҳайдовчиларга жарима қоғозлари жўнатилади\nТошкент чорраҳаларидаги камералар 15 мартдан ишга тушади. Шу кундан бошлаб қоидабузар ҳайдовчиларга жарима қоғозлари жўнатилади\nҚўшилди: 07 март 2017 09:30\nТошкент шаҳридаги 115 та чорраҳага ўрнатилган видеокузатув мосламалари 15 мартдан ишга туширилади. Бу ҳақда Ўзбекистон Ички ишлар вазирлиги Йўл ҳаракати хавфсизлиги бош бошқармаси бошлиғи, полковник Холматжон Сайдалиев маълум қилди.\n"Синов тариқасида ишга туширилишининг сабаби шундаки, бу янгилик бизда илк бор қўлланилаяпти. 15 март кунидан бошлаб қоидабузарликлар учун жарима солиш тўғрисидаги қарор транспорт воситасининг мулкдорига жўнатилаверади. Айнан мана шу иш жараёнида тизимдаги техникаларнинг ишлашини назорат қилиб оламиз. Юзага келадиган муаммолар ва камчиликларни бартараф этиш чораларини кўрамиз. Шу сабабли ҳам синов тариқасида, деб айтилаяпти."\nХолматжон Сайдалиев, Ўзбекистон ИИВ ЙҲХББ бошлиғи\nТошкент чорраҳаларидаги камералар синов тартибида ишга тушгани, бироқ жарималар ёзмаётгани ҳақида 2016 йил январида хабарлар берилганди. 2017 йил февралида эса Ўзбекистон Президенти Шавкат Мирзиёев Тошкент чорраҳаларидаги видеокузатув тизимини қисқа муддатда ишга тушириш ҳақида кўрсатма бергани ҳақида хабарлар берилган.


Ўзбекистон Беларус билан авиақатновларни йўлга қўйишни келишиб олди\n14 апрел 2021, Тошкент вақти: 06:45\nКелишувга икки давлат транспорт вазирликлари расмийлари олиб борган сўзлашувлар жараёнида эришилди.\nЎзбекистон Беларус билан мунтазам авиақатновларни қата йўлга қўйишга тайёр. Беларус ҳукуматига қарашли БелТА агентлигининг 31 августда билдиришича, бу ҳақда Ўзбекистон транспорт вазири ўринбосари Жасурбек Чориев ва Беларус авиация департаменти раҳбари Артем Сикорский ўртасида олиб борилган сўзлашувларда келишиб олинди.\nКелишувга асосан Минск-Тошкент-Минск йўналишидаги авиапарвозларни “Ўзбекистон ҳаво йўллари” ва “Белавиа” ширкатлари навбати билан амалга оширади.\nБу икки ширкат Россиядан ҳар икки давлат ҳудудига юк ташиш кўламини кенгайтириш масаласида ҳам шартномага эришган.


Атамбоев ички ишлар вазирлигига сўроққа бормаслигини маълум қилди » Ўзбекистон янгиликлари – Zamin.uz\n09 июль 2019, 10:30\nҚирғизистоннинг собиқ президенти Алмазбек Атамбоев журналистларга ички ишлар вазирлиги бош тергов бошқармасига сўроққа бормаслигини маълум қилди.\nАввалроқ Қирғизистоннинг собиқ президенти 9 июлга гувоҳ сифатида ички ишлар вазирлигига чақиртирилгани маълум қилинганди. Унинг Кой-Тошдаги уйига сўроққа келиш ҳақидаги чақириқ қоғози етказилган. Ҳозирча Атамбоев қайси иш бўйича сўроққа чақиртирилгани номаълум.\nАтамбоев чақириқ қоғозини кўрмаганини ва барча ҳужжатларни ўзининг ҳуқуқий масалалар бўйича вакили Сергей Слесаревга беришини айтган.\n“Ҳокимият ҳуқуқий майдон ташқарисига чиқиб, айбловлар билдириш билан ўйин уюштирган бир вақтда нима учун сўроққа боришим керак? Мен уларнинг қоғозларини қўлимга олмайман. Улар бу қоғозларни Слесаревга жўнатишлари мумкин. Улар уюштирган циркда ўйнаш ниятим йўқ”, деб айтган собиқ президент.\nМаълумки, Қирғизистон ички ишлар вазирлиги жиноий авторитет Азиз Батукаевнинг ноқонуний озод этилиши иши бўйича тергов олиб бормоқда. Бу Атамбоев алоқадор бўлиши мумкин бўлган 5 та жиноий эпизоддан бири ҳисобланади.\nҚирғизистон Жогорку Кенеши 27 июнда Атамбоевни собиқ президент мақомидан маҳрум этиш ҳақидаги қарорни қабул қилди. Шу тариқа, собиқ президент дахлсизликдан ва бир қатор имтиёзлардан маҳрум бўлган.\nЯнгиликлар » Дунё » Атамбоев ички ишлар вазирлигига сўроққа бормаслигини маълум қилди\n15:10 Атамбоев: «Бизга парламент республикаси керак - бу хаёлида колхоз ва Қўқон хонлиги бўлган президентдан яхшироқ»


Абдулазиз Камилов Кобулга келди\nЎзбекистон президентининг ташқи сиёсат масалалари бўйича махсус вакили Толибон* ТИВ раҳбари вазифасини бажарувчи Амирхон Муттаки билан учрашув ўтказди. Бу ҳақда Толибон* ТИВ матбуот котиби ўринбосари Ҳофиз Зийи Аҳмад маълум қилди.\nЎзбекистон делегацияси таркибида Афғонистон бўйича махсус вакил Исматулла Иргашев ҳам бор.\nМузокарада савдо ва транзит соҳасидаги икки томонлама муносабатларни мустаҳкамлаш ва ривожлантириш масалалари кўтарилиб, хавфсизлик билан боғлиқ вазият муҳокама қилинди.\nМуттаки Афғонистон бўйича июл ойи охирида Тошкентда бўлиб ўтадиган халқаро конференцияда иштирок этиш учун таклиф қилинди. Толибон* Ўзбекистонга Савдо вазирлиги вакиллари бошчилигидаги делегацияни юбориш истагини билдирди.\n* террорчилик фаолият учун БМТ санкциялари остида\nКиритилди: 22:24 19.06.2022. Ўқилди: 2994 марта. Фикрлар сони: 0 та.


Ана холос: Месси ПСЖ билан музокара бошлади\n29 ноябрь, 2016, 11:40\n"Барселона" етакчиси Лионель Мессининг отаси Хорхе ПСЖ билан музокара олиб бормоқда. Франция клуби томонидан музокарада спорт директори Патрик Клюйверт ўтказмоқда. Клюйверт ўз вақтида "Барселона"да порлаган.\nКлюйверт ПСЖ 29 ёшли аргентиналик суперфутболчини қўлга киритишга жиддий ҳаракат қилаётганини таъкидлади. Французлар Мессини келаси йили ёзда ўз таркибига қўшиб олмоқчи. Леонинг "Барселона" билан шартномаси 2018 йили ёзда якунланади. Ҳали бу битим узайтирилгани йўқ.\nЛионель Месси жорий мавсумда Ла лигада 10 учрашувда қатнашиб, тўққизта гол урди.


Ис ҳақы ҳәм ис стажын тастыйқлаў ҳаққындағы архив мағлыўматнаманы алыў тәртиби қандай? » Zaman.uz\nИс ҳақы ҳәм ис стажын тастыйқлаў ҳаққындағы архив мағлыўматнаманы алыў тәртиби қандай?\nӨзбекстан Республикасы Министрлер Кабинетиниң 2020-жыл 19-августтағы 495-санлы Қарары тийкарында ис ҳақы ҳәм ис стажын тастыйқлаў аққындағы архив мағлыўматларын бериў бойынша мәмлекетлик хызмет көрсетиўдиң админстративлик регламенти белгиленди.\nБул регламент бойынша пуқаралар жасына байланыслы пенсияға шығыўы ушын талап етилетуғын ис ҳақысы ҳәм ис стажына байланыслы мағлыўматнамаларды мәмлекетлик хызметлер орайынан алады.\nБунда арза бериўши МХОға келип мүрәжат етеди ямаса мәмлекетлик хызметлерден электрон түрде пайдаланыўы ушын БИМХПдан дизимнен өтеди. МХО қәнигеси арза бериўшиниң атынан электрон тәризде сораўнама толтырады. Сораўнамаға зәрүр мағлыўматлар киргизилгеннен соң арза бериўши оны өзиниң электрон имза(ЭСИ)си менен тастыйықлайды. Егер де арза бериўши БИМХП арқалы мүржәт еткен жағдайда сораўнаманы ЭСИ менен тастыйқлаў талап етилмейди. Мәмлекетлик хызмети көрсетилгени ушын арза бериўшиден жыйым өндирилмейди. Арза бериўши тәрепинен сораўнамада надурыс мағлыўматлардың көрсетилиўи, ямаса оны бийкарлаў мәмлекетлик хызмет көрсетиўди бийкарлаў ушын тийкар бола алады.\nАрза бериўшилер мәмлекетлик хызметлерден пайдаланыўдан оны көрсетиўдиң ҳәр қандай басқышында бас тартыў ҳуқықына ийе. Сораўнама МХО қәнигеси тәрепинен толтырылып, арза бериўшиниң ЭСИ менен тастыйықланғаннан соң барлық ҳүжжетлер 10 минут даўамында тийисли мәмлекетлик архивине электрон тәризде жибериледи. Мәмлекетлик архиви сораўнама келип түскен ўақыттан баслап ис стажын тастыйқлаўға байланыслы мағлыўматлар ушын 5 жумыс күнинен, ис ҳақыны тастыйқлаўға байланыслы мағлыўматлар ушын 20 ис күнинен аспаған мүддетте QR-кодлы мағлыўматнама тийисли мәмлекетлик хызметлер орайына жибериледи.\nЭлектрон тәризде мүрәжәт еткен жағдайда БИМХП арқалы жибериледи ҳәм арза бериўшиниң сораўына көре мағлыўматларды электрон яки қағаз түринде бериўи мүмкин.\nМәмлекетлик хызметлер орайы мағлыўматнама келип түскеннен соң 10 минут ишинде оны арза бериўшиниң электрон мәнзилине жибереди ҳәм арза бериўшини бул ҳаққында хабардар етеди. МХО ҳәм ўәкилликли органлары өз искерлигин әмелге асырыўы нәтийжесинде алынған мағлыўматлардыӊ сыр сақланыўын тәмийинлейди.\nИс ҳақы ҳәм ис стажын тастыйықлаў бойынша жаӊа өзгерислер\n02 ноя, 15:08\nИс ҳақы ҳәм ис стажын тастыйықлаў ҳаққында архив мағлыўматнамасын бериў Мәмлекетлик хызметлер орайлары арқалы әмелге асырылады\n21 авг, 19:17


Хакерлар MasterCard фойдаланувчиларига ҳужум қилишди » Ўзбекистон янгиликлари – Zamin.uz\n06 сен, 17:59 2 455 Технология\nESET антивирус дастурий таъминот ишлаб чиқарувчи компанияси MasterCard тўлов тизими фойдаланувчиларига хакерлик ҳужуми амалга оширилгани ҳақида маълум қилди. Бу ҳақда «Лента.ру»га таяниб «Кун.уз» хабар берди.\niPhone ва iPad эгалари диққатига: фирибгарлар алдовнинг янги йўлини топишди! 18 июл, 19:45\nESET: Instagram’даги 1,5 млн.гача аккаунт бузилиш хавфи остида! 14 мар, 14:52\n2018 йилгача Visa ва MasterCard орқали парвозлар учун чипта харид қилиш мумкин бўлади 21 ноя, 14:34


Туркиянинг KOC компанияси Ўзбекистон Суперкубоги-2019 бош ҳомийси бўлади / Ўзбекистон янгиликлари, энг сўнгги хабарлар\nСПОРТ 0 Шархлар 609 кўрилди\nЎзбекистон Суперкубоги-2019 ўйини 23 февраль куни бўлиб ўтади. Беллашув пойтахтдаги “Пахтакор” стадионида бўлиб ўтади. Ўйин 16:00 да старт олади ва “Спорт” телеканали орқали тўғридан-тўғри эфирда намойиш этилади.\nАввалроқ, учрашув 15:00 га тайин қилинганди. Янги келишувдан кейин Профессионал футбол лигаси мухлислар кўнглини олиш учун концерт дастурини ҳам режалаштирди ҳамда “Спорт” билан келишиб, учрашувни 16:00 га кўчирди.


Ўзбекистонда парламент сайловлари бўлиб ўтди - Фарғона.Ру ахборот агентлиги\n13:48 msk, 15 Июль 2020\nЎзбекистонда парламент сайловлари бўлиб ўтди\n30.12.2009 12:39 msk\nЎзбекистон Марказий сайлов комиссияси (МСК) 27 декабрь туш пайтига келиб республикада парламент сайловлари бўлиб ўтди дея билдирди. МСК маълумотига кўра, эрталабдан шу чоққача сайловчиларнинг ярмидан кўпи овоз бериб бўлгандилар, ҳолбуки, мавжуд қонун бўйича, сайловларнинг бўлиб ўтиши учун ўттиз уч фоизи етарли эди. Олдинроқ МСК раиси Улуғбек Абдусаломов мамлакатда 17,2 миллион фуқаролар овоз бериш ҳуқуқига эга дея маълум қилганди. Маҳаллий вақт билан соат 13 га келиб Олий Мажлисга сайловларда сайловчиларнинг 57,3 фоизи ёки 9,88 миллион киши иштирок этиб бўлди.\nОвоз бериш маҳаллий вақт билан соат 20:00 гача давом этди. Парламентдаги ўринлар учун тўртта сиёсий партиялар кураш олиб бордилар, 135 та ўринга 500 дан зиёд номзодлар даъвогарлик қилдилар. Ўзбекистон Экологик ҳаракати вакиллари учун ўн бешта ўринга махсус квота ажратиб берилган эди.\n“Фарғона.Ру” мухбирлари пойтахтдаги сайлов участкаларидан бирига бориб овоз бериш иштиёқи билан ёнаётган сайловчиларни ўз кўзлари билан кўриб келишга аҳд қилдилар. Йўлма-йўл учраган одамларнинг фикрини сўрадилар. Кимга овоз бердингиз деган саволга баъзи ўткинчилар жўнгина қўлларини силкиган бўлсалар, бошқалари у ерга бориш бефойда, бирорта ҳам номзодни танимаймиз, иннакейин, биз сайловларнинг ҳалол ўтишига ҳам ишонмаймиз деб айтдилар.\n- Бу йил сайловлар нақадар ҳалол бўлишини билмайман, аммо ўтган йилларга қараб, сайла-сайлама, ҳаётнинг яхши бўлмаётганини кўраяпмиз, - деди ўрта ёшдаги одам. – Ем солинган охурга бошқалар келаяпти, холос. Тўйганларни кетказишаяпти.\nБошқа сайловчилар россиялик сиёсатчиларни кўпроқ танишларини, ўзимизникилар ҳақида эса умуман эшитмаганларини таъкидладилар. Маҳаллий аҳоли ҳам республика телевидениесининг бири-бирига ўхшаган ва зерикарли кўрсатувларига қараганда Россия телеканалларини афзал кўради. Сўралган одамларнинг аксарияти шундай бўлиб чиқди.\nШу билан бирга сайловларда овоз бериб бўлганлар ҳам учради. Улар асосан катта ёшдаги одамлар бўлиб чиқдилар. Кимга овоз бердингиз, ўз номзодингизни биласизми деган саволга улар турлича жавоб бердилар. Баъзилар жавоб беришни истамадилар, бошқалар эса ҳатто у ёки бу номзод учун овоз беришга ташвиқот қилишга ҳам уриндилар. Нега айнан унга овоз беришга чақираяпсиз деган саволга улар уни “истиқболи порлоқ ёш раҳбар сифатида” билишларини, ўз ишчи ходимлари учун анча яхши ишларни қилгани ва бордию, у сайланадиган бўлса, “халқ ноиби сифатида ўз дастурини максимал равишда амалга оширишга ҳаракат қилишини” таъкидлай бошладилар. Пойтахт муассасаларидан бирида жойлашган сайлов участкасида одам унчалик гавжум эмасди. Шунинг учун бўлса керак, сайлов комиссияси вакиллари ҳар бир кириб келган сайловчини нуфузли меҳмон каби кутиб олиб уларнинг барча саволларига ҳозиржавоблик билан жавоб беришга ва умуман олганда самимийлик ва очиқ чеҳралик билан муомала қилишга ҳаракат қилдилар.\nСайлов комиссияси вакилларига бириктириб қўйилган бир неча столларда сайловчиларнинг рўйхатлари ётган экан. Олган бюллетенлари учун имзо қўйган сайловчилар сони кўп эмаслиги кўринди: баъзи варақларнинг чорак қисми имзоларга тўлган бўлса, бошқаларда умуман сиёҳ тегамаган эди.\nШу муносабат билан савол туғилди: МСК овоз бериб бўлган сайловчиларнинг сонини нечоғлиқ аниқ баҳолади? Ҳар ҳолда, битта сайлов участкасига қараб хулоса чиқариб бўлмайди. Балки бошқа сайлов участкаларида одамлар фаолроқ овоз берган бўлса керак? Эсталик учун фотосуратга олишга уринишлар милиция ходимлари ва сайлов комиссияси вакиллари томонидан кескин тарзда қайтарилди. Улар фотоаппарат кўтарган одамга: “Суратга олиш мумкин эмас!” дея ташландилар. “Нега?” деган саволга улар агар бу ишни Ўзбекистон телеканали вакиллари қилганларида рухсат бера олишларини, ўшанда ҳам аввал тегишли идоралар билан аввалдан келишиб олишларини тушунтирдилар. “Балки сизлар маҳфий маълумотларни сотмоқчисизлар?” – дея тахмин қилди сайлов комиссияси вакили. Сайловларнинг нимаси маҳфий бўлиши мумкин деган эътирозга эса у қатъийлик билан: “Мумкин эмас! Сиз фақат овоз беришингиз мумкин, расмга олишга рухсат йўқ!” дея жавоб берди. Омади келмаган фотосураткашни қўлтиғидан олиб участка эшигигача чиқариб қўйишди. У фақат депутатликка номзодларнинг фотосуратларини олишга эришди, холос.\nОшкораликдан қўрққан ҳукумат вакилларининг бу каби ҳаракатларидан демак, яширадиган нарса бор эканда, бўлмаса бу каби масхарабозликнинг нима кераги бор эди деган фикрлар пайдо бўла бошлади.\nШу билан бирга, мустақил ва халқаро кузатувчилар бу сафарги сайловларда ҳам натижалар сохталаштирилади дея ишончлари комил. Бу нарса мамлакатда анчадан бериб қўлланаётган амалиёт бўлиб қолмоқда. Ўзбекистонда барча сиёсий партиялар аввали бошдан ҳукуматга тарафдор саналади, парламент эса расмийлар томонидан қатъий назорат остига олинган. Ўз навбатида Ғарб ҳам кузатувчиларга кўра, парламент сайловларидаги сохталаштиришларни эътиборга олмайди, негаки, улар Афғонистондаги урушда Тошкентнинг ёрдамига муҳтож.\nЎзбекистонда расман рўйхатга олинган мухолифат партиялари йўқ, ҳукуматни танқид қилгувчилар эса расмийлар томонидан қатъий таъқиб остига олинган. Сайловларда иштирок этаётган тўртта партия мавжуд режимни қўллаб келади. Шу билан бирга Ўзбекистон оммавий ахборот воситаларининг хабар беришича, “сайловлардаги ошкоралик ва очиқлик кузатувчилар институти томонидан таъминланмоқда. Марказий сайлов комиссияси 36 давлат ва миссиялардан, тўртта халқаро ташкилот – ЕХҲТ Инсон ҳуқуқлари демократик институти бюроси, МДҲ Ижроя қўмитаси, ШҲТ ва Ислом конференцияси ташкилотидан келган 270 та кузатувчини рўйхатга олган. Улар Ўзбекистон парламенти қонунчилик палатасига ўтаётган сайловларни мониторингини ўтказмоқдалар. Бундан ташқари, округ сайлов комиссиялари томонидан сайловларда иштирок этаётган сиёсий партияларнинг 45 мингдан ортиқ кузатувчи ва ишончли вакилларига тегишли мандатлар берилган”, – дея хабар беради Ўзбекистоннинг бош ахборот агентлиги ЎзА.\nШу билан бирга, Financial Times газетасининг хабар беришича, мисол учун, ЕХҲТ Ўзбекистонда асосий эркинликлар чеклаб қўйилган дея сайловга ўз кузатувчиларини юборишдан бош тортган. Amnesty International ташкилотининг Марказий Осиё бўйича эксперти Мэйзи Вайхердинг (Maisie Weicherding) Ўзбекистондаги сайловлар сохта бўлади деган фикрни билдирган.


Башар Асад: Франция террорчиликка қарши Қатар ва Саудия билан иттифоқликда кураша олмайди\n09:48 / 18.11.2015\n“Қўрқинчли воқеалар содир бўлди, - таъкидлади у. – Франция террорчиликка қарши Қатар ва Саудия билан иттифоқликда кураша олмайди”.\nШунингдек, Асад унинг президентлик мансабидан кеткизишни истаётган Ғарб сиёсатчиларига ҳам, фурсатдан фойдаланиб, жавоб берди.\n“Менинг кетишим ҳақидаги масала халқаро конференцияларда кўтарилмаслиги керак, - деди у. – Менинг кетишим масаласининг ечими фақатгина Сурия халқи иродасига боғлиқ. Сурияни йўқ қилишни истаганлар аслида минтақадаги охирги дунёвий давлатни йўқ қилмоқчи. Секуляризм бизнинг ўзлигимиздир. Бу Яқин Шарқ учун муҳим”.\nБундан ташқари, Асад Ғарбни Туркияда бўлаётган воқеаларга эътиборсизликда айблади: “Туркия ан-Нусра ва ИШИДни қўллаб-қувватламоқда, сизларга миллионлаб қочқинларни юбормоқда. Сиз Эрдўғаннинг яширин мотивларига эътибор беришингиз лозим. Мен дунёнинг аҳволига қарарканман, Путин христиан цивилизациясининг биз ишонишимиз мумкин бўлган ягона ҳимоячиси, деб ўйлаб қоламан”.


Путин анонимайзерларни тақиқлаш ҳақидаги қонунни имзолади\n21:30 / 30.07.2017\nРоссия президенти Владимир Путин интернетда тақиқланган сайтларга кириш имконини берувчи сервисларни (анонимайзерлар) тақиқлаш ҳақидаги қонунни имзолади. Тегишли ҳужжат матни ҳуқуқ порталида келтирилган.\nҚонун лойиҳаси июнь ойи бошида парламентдаги уч фракция депутатлари — Максим Кудрявцев (ЕР), Николай Рыжак (СР) ва Александр Ющенко (КПРФ) томонидан таклиф этилганди. Қонун лойиҳаси 21 июль куни Давлат думаси томонидан маъқулланди, 25 июль куни эса Федерация кенгаши тасдиғидан ўтди.\nАнонимайзерлар, VPN ва бошқа воситаларга тақиқ 2017 йил ноябридан амалда бўлади.\nКремль Telegram ҳақида: Путин хабардор\n19:46 / 18.04.2018\nПутиннинг зирҳли лимузини сотувга қўйилди


19.06.2015 19:05 Болалар спорти\nПрезидентимиз раҳнамолигида болалар спортини ривожлантириш, ёш авлодни соғлом вояга етказиш, уларнинг спорт билан мунтазам шуғулланиши учун замонавий шароитлар яратишга алоҳида эътибор қаратилмоқда.\nАндижон вилояти халқ таълими бошқармаси тасарруфидаги ихтисослаштирилган болалар ва ўсмирлар олимпия захиралари теннис мактабида ёшларнинг теннис, стол тенниси ва бадминтон билан шуғулланиши учун барча қулайлик яратилган.\nЎзбекистон Болалар спортини ривожлантириш жамғармаси маблағлари ҳисобидан қайта қурилган мазкур теннис мактаби иқтидорли ёш теннисчиларни тайёрлашга муносиб ҳисса қўшмоқда.\n– Мактабимиз Ўзбекистон Болалар спортини ривожлантириш жамғармаси вилоят филиали томонидан ажратилган 1 миллиард 846 миллион сўм маблағ ҳисобига қайта қурилди, – дейди мактаб директори Яҳёбек Дадахонов. – Айни пайтда бу ерда 360 дан зиёд бола теннис, стол тенниси ва бадминтон билан мунтазам шуғулланмоқда. Уларнинг 115 нафари қизлардир.\nБир нечта очиқ ва ёпиқ кортлар, сауна, душ, тиббиёт хонаси, алоҳида мураббийлар хоналарига эга мактаб тарбияланувчилари турли мусобақаларда юқори натижаларни қўлга киритиб келмоқда. Муслима Охунова, Гулноза Одилова, Исмоил Тошболтаев, Муштарий Аҳророва, Муҳаммад Мамажонов, Нилуфар Мўминова, Абдулазиз Анорбоев, Сайдулло Ясинов, Билолиддин Қўчқорбоев, Ҳуснора Иминова, Моҳигул Каримова сингари ўқувчилар шулар жумласидандир.\n– Қизим Ҳуснора ушбу мактабда етти ёшидан буён стол тенниси билан шуғулланади, – дейди андижонлик Фотимахон Иминова. – Мураббийлари кўмагида ўз устида тинимсиз ишлайди, маҳоратини оширишга интилади. Бунинг самарасида у Ўзбекистон чемпионатида совриндорлар қаторидан ўрин эгаллади. Мен учун энг асосийси, фарзандим соғлом вояга етмоқда. Президентимиз томонидан фарзандларимизга кўрсатилаётган бундай эътибор ва ғамхўрлик, айниқса, биз, ота-оналарни жуда хурсанд қилмоқда.


Ларри Кинг Russia Today каналида бошловчилик қилади\n26 ноябр 2020, Тошкент вақти: 01:34\nАмерикалик тележурналист Ларри Кинг.\nАмерикалик телебошловчи Ларри Кинг кейинги ойдан бошлаб RT (Russia Today) каналида сиёсий ток-шоу олиб боради.\nТелеканал сайтида эълон қилинмиш баёнотда Кинг “Вашингтонда ва умуман мамлакатда эътиборли кишилар билан сиёсат ҳақида гаплашиш имкониятидан ҳаяжонда” эканини ёзган.\n56 йилдан буён журналистика билан шуғулланиб келаётган Кинг ўз фаолияти давомида 50 мингдан зиёд интервю олган. Жумладан, у Ричард Никсондан бошлаб АҚШнинг барча президентлари билан интервю ўтказган.\nКингнинг янги шоуси бегим кунлари эфирга узатилиши айтилмоқда.


1999 йил, 16 феврал портлашлари: Афсона ва ҳақиқат « Ўзбекистон Халқ Ҳаракати\n1999 йил, 16 феврал портлашлари: Афсона ва ҳақиқат\n04 February 2016 - 19:01\nЎзбекистон Президенти И.Каримов МХХ раиси Р.Иноятов ва ИИВ З.Алматовлар билан портлашдан бир неча дақиқа ўтиб…\nЯна бир неча кунлардан кейин 1999 йилги 16 февраль портлашларига роппа роса 17 йил бўлади. Бу қонли санадан тарих бизни қанча кўп узоқлаштиргани сайин, у ҳақдаги асл ҳақиқатни билиш истаги ва исёни кўнгилларда шунча кўп бош кўтармоқда.\nБиз “асл ҳақиқатни билиш исёни” деб бежиз айтмадик.\nТошкент портлашларидаги ҳақиқатни билиш истаги бугун чин маънодаги исёнга айланаётганини ҳукумат ҳам, мухолифат ҳам, шоҳу гадо ҳам кўриб – билиб турибди.\nРедакциямизга яқин тарихимизни билмаган ёшлар шуурини заҳарлаш мақсадида бўлса керак, ўзбек мухолифати лидери Муҳаммад Солиҳ ва Мамадали Маҳмудовларни “террорист” лигини “исбот килувчи” эски иддаоларга таянган “материаллар” ҳануз келиб туради. Улар истисносиз ҳеч бир оригиналликка эга бўлмагани учун ҳам, биз уларни чоп этмасликка қарор қилганмиз.\n“Тошкент портлашларини уюштир”ган деб Олий маҳкама қарори билан тавқи лаънат босилган истеъдодли ўзбек ёзувчиси Мамадали Маҳмудовнинг ўн беш йиллик умри турмада ўтди. Бу портлашларга бевосита бошчилик қилган деб ёлғондан айб қўйилган ўзбек мухолифати лидери Муҳаммад Солиҳ 16 йиллик қамоқ жазосига ҳукм қилиниб, халқаро қидирувга берилган.\nЎзбек халқи ўз суюкли ижодкорларининг бу хунрезликка мутлақо алоқаси йўқлигини биз яхши билади. Буни уларнинг ўзлари ҳам такрор ва такрор айтиб келишади. Биз тутуриқсиз ва юзсиз маҳкама идораси – Ўзбекистон Олий суди Қарорига эмас, балки истеъдодли ўзбек ижодкорлари, жасоратли ва фидойи инсонлар – Мамадали Маҳмудов билан Муҳаммад Солиҳларга кўпроқ ишонамиз.\nБиз куни кеча Мамадали Маҳмудовнинг “Тошкент портлашлари” борасидаги асл ҳақиқатни баён этган батафсил мактубини рус тилида “Дунё ўзбеклари”да эълон қилдик.\nЭнди эса – 1999 йил 16 февралдан бошлаб, кенг миқёсли репрессияларга сабаб бўлган Тошкент портлашларининг биринчи рақамли “фоили” ва гувоҳи, расмий ҳукумат назарида эса – “Тошкент портлашларини уюштирганларга бошчилик қилган” Муҳаммад Солиҳнинг бу тарихий босқичда ёзган мақолаларига бир кўз ташласак, жуда куп нарсалар аён бўлади, ойдинлашади.\nНашримиз ўқувчи ва мухлислари диққатига шу ҳақиқат учун олиб борилган ибратли мужодаланинг баъзи саҳифаларини такрор эслатишга қарор қилдик.\n“Тошкент портлашлари”ни уюштирган асл сабабчилар – улар ким бўлишидан қатъий назар, энг олий маҳкама – ўзбек халқи ҳукмига топширилишига шахсан мен ишонаман.\nБундай саодатли кунлар ҳали олдинда.\nҲақиқат букилиши мумкин, лекин ҳеч қачон синмайди!\n3 февраль, 2016 йил,\n16 февралда Тошкентда юз берган портлашларга «ЭРК» Партиясининг муносабатини биз эълон қилган эдик.\nҲатто ўз халқига террор ўтказаётган давлатга қарши ҳам террор билан жавоб беришни оқлаш мумкин эмаслигини айтгандик.\n«ЭРК» Партиясининг ҳам, менинг ҳам, Обидхон қорининг ёки унинг қариндошларининг ҳам, қамоққа олинган ёзувчи Мамадали Маҳмуд ва менинг укам Рашид Бекжонларнинг ҳам бу портлашларга ҳеч қандай алоқаси йўқлигини Ўзбекистон ҳукумати яхши билади. Билади-ю, фурсатни бой беришни истамайди.\nЎз мухолифларини айблаш учун бундан ҳам қулайроқ фурсат қачон келади яна?\nВа шу қора ният билан ўзига салгина мухолиф бўлган ким бўлса, ҳаммасини ёппасига, ҳеч бир исботсиз, далилсиз ва ҳужжатсиз жиноятчига чиқарди.\n28 февралда «Халқ сўзи» газетасида босилган «Огоҳликка даъват» мақоласи ҳукуматнинг ҳали ҳам портлашни уюштирганларни топа олмаганини кўрсатмоқда.\nБу ожизликнинг бутун аламини ҳукумат сиёсий мухолифатдан ва бегуноҳ инсонлардан олишга бошлади. «Огоҳликка даъват» мақоласига келсак, шу қадар тутуриқсиз иддаолар қиладики, биринчи қарашда портлашни уюштирганларни ҳукумат топгиси келмаяпти ёки буни ўзи уюштирган, деган фикр туғилади.\nЛекин чуқурроқ ўйлаб кўрилса, мақолани мақсадсиз ёзилган, деб бўлмайди. Мақоланинг мақсади 16 февралда ҳалок бўлган бегуноҳ одамлар ҳақида қайғуриш ёки портлаш сабабчиларини фош қилиш эмас, балки яқинлашиб келаётган Парламент сайловларини режим учун максимал даражада қулай қилиш, унинг муҳтамал рақибларини пассивлаштириш, энг яхшиси, уларни сайловдан умуман четлаштириш. Бунинг синалган йўли бор.\nБуни амалга ошириш учун мухолифатни қонун ташқарисидаги куч, уни машруъ (легитим) бўлмаган ташкилот сифатида кўрсатиш керак. Уни «террорист» қилиб кўрсатиш энг эффектив йўл, бу усул 1994 йилги сайловларда қўлланилди ва режим ўзини қўғирчоқ Парламентини тузиб олди. «Нима қилиб бўлса ҳам мухолифатни сайловда қатнаштирмаслик керак, нариёғи осон». Ҳукумат шундай деб ўйлайди ва бу ўйларини амалга ошириш учун у бутун Ўзбекистон бўйлаб ҳаракатга кечди. «Огоҳликка даъват» мақоласи чиққанидан кейин, мақола Президентнинг шахсан буйруғи билан бутун жумҳурият бўйлаб муҳокама қилина бошлади.\nПрезидентнинг буйруғи билан ғазабга келган қариялар, хотин-қиз ва ёш-яланг сиёсий мухолифатга ва ислом фундаменталистларига лаънат ёғдирмоқда. Балки биз бу одамларни ноҳақ айблаётгандирмиз, деб ҳеч ким ўйламайди. Балки ҳукумат пропагандаси бизни яна алдаётгандир, деб ҳеч ким мушоҳада қилмайди. Бу одамлар Совет даврида ўзлари отини ҳам эшитиб кўрмаган ёзувчи ва олимлар (масалан, машҳур рус ёзувчиси А. Солженицин ва машҳур олим А. Сахаров кабилар)га ҳукумат буйруғи билан қандай лаънат ёғдиришган бўлса, бугун бизга қарши худди ўшандай лаънат ёғдирмоқдалар. Бу жазава пардаси орқасида нима бор, ҳукумат нега бирдан талвасага тушиб қолди?\nМаълумки, Ўрта Осиёда ва унинг маркази саналган Ўзбекистонда озми-кўпми манфаати бўлган Ғарб давлатлари бу ўлкадаги воқеаларни диққат билан кузатмоқдалар. Ишонинг, Ғарбда ҳам худди биз каби Ўзбекистондаги бу таранг ижтимоий- сиёсий вазиятни қандай қилиб юмшатиш, бу мустабид бошқарувни қандай қилиб демократик чизиғига яқинлаштириш мумкинлиги ҳақида бош қотираётган инсонлар бор.\nАлбатта, Ўзбекистондаги режим лаганбардорлари мени «ғарбдан умид қилаяпти», дея айблашлари мумкин. Аммо улар шуни билишлари керакки, Ғарб давлатлари ўзи билан алоқа қилаётган ўлкаларнинг ҳам иложи борича ўзи каби демократик бўлишини истайди. Буни биз ўзбеклар учун эмас, ўзлари учун истайдилар. Чунки фақат демократик ўлкадагина эркин ахборот олиш, эркин борди-келди қилиш мумкин.\nВа шундай ўлкадагина истиқрорли сиёсат, демак истиқрорли иқтисод бўлиши мумкин. Шундай истиқрорли иқтисодга соҳиб ўлкагина ўз сармоячиларига кафолат берса, сармоячилар бу кафолатга ишонишлари мумкин. Фақат шундай ўлка билан ҳамкорлик қилиш хавфсиз ва фойдали улар учун.\nШу боис йил охирида ўтиши керак бўлган Парламент сайловлари фақат Ўзбекистон ҳукумати ва Ўзбекистон мухолифатини эмас, балки бу ўлкада манфаати бор бошқа давлатларни ҳам ўйлантираётгани табиий бир ҳолдир.\nМасалан, феврал ойининг бошида Американинг Миллий Демократия Институти вакиллари ўзбек мухолифати билан учрашиб, бўлажак сайловлар ҳақида фикр алмашдилар. Феврал ойининг ўртасида Ўзбекистон мухолифати Оврупо Хавфсизлик ва Ҳамкорлик Ташкилоти масъуллари билан учрашди.\nБу учрашувнинг мавзуси ҳам келаётган Парламент сайловлари бўлди. Қизиғи шундаки, бу учрашувда мухолифат вакиллари ҳукуматнинг бу сафар ҳам сайловни мухолифатсиз ўтказиш учун ҳаракат қилаётганини айтганди.\nАйнан шундай бўлаяпти. «Халқ сўзи»да босилган «Огоҳликка даъват» мақоласи Ғарб давлатларининг мухолифатни сайловларга қатнаштириш тўғрисидаги келадиган таклифларини рад қилиш учун шоша-пиша, талваса ичида ҳозирланаётган ташвиқот дебочасидир.\nМақоланинг ёзилиш маҳорати унинг мақсадига лойиқ эмас.\nМақсад қанчалик сиёсий ва режим учун қанчалик муҳим бўлмасин, мақола ўз муаллифининг фикрлаш миқёси торлигидан, примитив савияда қолиб кетган. Президент Каримовни кўкларга кўтариб, унинг рақибини кўча сўзлари билан ҳақорат қилиш на муаллифга, на Президентга обрў келтиради.\nВа энг муҳими, ёлғон сўзни қандай оҳангда айтсанг айт, унинг ёлғонлиги билиниб тураверади. Ёлғонни нимага ўрасанг ўра, у худди қора сиёҳ каби ўртага чиқаверади. «Огоҳликка даъват « мақоласи шундай қоп-қора ёлғондир.\nЁлғон мақола муаллифнинг исмидан бошланади. Асадулло Ҳақназар деган бир журналист йўқ. Бу бир ёлғон, унинг орқасида ўз туҳматлари учун бир кун жавоб беришдан қўрқиб қалтираётган бир шўрлик турибди.\nБу одам мени қўрқоқликда айблайди. Мен ҳеч қачон «жасурман» деб кўкрагимга урганим йўқ. Аммо, Оллоҳга шукурлар бўлсинки, у менга ватанда ҳам, ватан ташқарисида ҳам золимга, «золимсан», деб айтишни насиб қилди.\nЯна Унга шукрлар бўлсинки, у мени сўзимни айтмоқ учун исмимни яшириш даражасига тушишдан қутқарди. Каминага ниқоб кийган муаллифларнинг хуружлари янгилик эмас. Ўтган йил «Нарзулло Қосимов» деган ниқоб остида чиққан бир шахс «Мустақиллик курашлар даври» деб аталган китоб ёзиб, унда худди Асадулло услубида менга ҳақоратлар ёғдирганди.\nАйтишларича, бу ниқоб ўз хизматлари учун Президент саройига ишга олинганмиш. Балки «Асадулло» ўша «Нарзулло»дир, балки у эмасдир, мен ҳозир буни ўйлаётганим йўқ.\nМен зулмнинг табиати, зулмнинг анатомияси ҳақида ўйлаяпман.\nУнинг шу қадар примитив, калтабин зеҳниятларга таянган ҳолда, шу қадар кучли бўлиши мумкинлигининг сири нимада эканлигини ўйлаяпман.\nБунда мутлақо Оллоҳнинг ҳикмати, мантиғи бор.\nЗулм, албатта, калтабин зеҳниятларга таянади ва албатта, примитив ақллардангина озиқланади. Чунки юксак ақл зулмни қабул қила олмайди, тоза зеҳният Оллоҳдан қўрқади ва ҳар қандай зулмдан ҳазар қилади.\nТабиийки, «Огоҳликка даъват» мақоласини ёзган ва ёздирганларнинг ташвиши бу эмас. Уларнинг битта ташвиши бор: зулмни машруъ қилиш, уни қонуний қилиш. Бу йўлда ҳар қандай ёлғонни тўқишга тайёрлар. «Огоҳликка даъват» мақоласи мени ўша портлашларга алоқадор кўрсатар экан, бирорта далил, бирорта исбот келтирмайди, фақат «ҳали вақти келади – ҳамма кирдикорларини фош қиламиз», дейди.\nУнга «Ҳай жонивор, ахир ўша вақт келсин ва унинг кирдикорларини фош қил, кейин айбла», дейдиган бир мард ҳам йўқ.\nНима эмиш, “Муҳаммад Солиҳ беш вақт намоз қилармиш”.\nМен ниқоббойдан сўрамоқчиман, намозни неча вақт қилса, сизнинг қонунларга тўғри келади?\nНеча вақт намоз қилса, одамларга туҳмат қилишдан тўхтайсизлар?\nНеча вақт намоз қилса, диндорларга азоб беришни бас қиласизлар. Албатта, одамлар бир вақт ҳам намоз қилмаса, сиз учун яхши бўларди. Улар намоз ўрнига юртбошининг китобини ўқиб ўтирса, кўнглингиз жойига тушган бўларди.\nУлар Яратганга эмас, юртбошига сажда қилса, яна ҳам хурсанд бўлган бўлардингиз. Лекин ундай бўлмайди, сизлар қилаётган зулм қанчалик кучли бўлмасин, инсонлар ўз эътиқодидан воз кечмайдилар. Улар сизнинг сохта конституциянгизга қараб эмас, Яратганнинг иродасига қараб турмада бўлса турмада, сургунда бўлса сургунда ўзининг беш вақт намозини қилаверадилар.\nНиқоббой яна Муҳаммад Солиҳ уч марта уйланган, деб ёзади. Мен икки марта уйланганман ва буни китобимда очиқ ёзганман, ҳеч қачон яширмаганман. Биринчи оилам ва фарзандларим билан орамизда ҳеч қачон ихтилоф бўлмаган.\nХўш, бунинг ва менинг намоз қилишимнинг 16 февралдаги портлашларга нима алоқаси бор?\nУмуман, бировнинг шахсий ҳаётини ковлаштириш қайси аxлоққа тўғри келади? Ниқоббой яна «Муҳаммад Солиҳ намоз қилиб, гуноҳларини ювишга интилаяптими?» дея хитоб қилади.\nАлбатта, гуноҳларимни ювишга интилаяпман.\nВа сиз ҳам шунга интилинг, ниқоббой.\nЧунки сиз ҳам бир гуноҳкор қулсиз. Бировга туҳмат қилиш гуноҳларнинг энг ёмонидир. Сиз менга туҳмат қилмоқдасиз, бу туҳматни буйруқ билан қилаяпсиз, аммо бу сиздан масъулиятни соқит қилмайди.\nОллоҳга ямин этаман, менинг қўлим қонга ботгани йўқ, қонга сизнинг ҳомийларингизнинг қўллари ботгандир.\nЎзбекистонда дом-дараксиз йўқолиб кетаётган ва қамоқхоналарда уриб ўлдирилаётган инсонлар сон-саноқсиздир. Улар учун сизнинг ҳомийларингиз жавоб беражак. Менинг ва менинг қариндошларим ҳақида уйдираётган ифтиро ва туҳматлар менинг миллатимга ўтказилаётган зулм олдида ҳечдир.\nСиз менга йўналтирган ҳар бир ҳақорат ва ҳар бир туҳмат учун жавоб бериб ўтиришни ўзимга эп кўрмадим. Сизларни Оллоҳга ҳавола қилдим.\nСўзимни бир эски шеър билан битирмоқчиман:\n“Бир ёнда ожизу бир ёнда кучли,\nКураш бошланаркан тарафма-тараф.\nНа шараф, ўз халқин қул этган подшоҳ\n«Ашаддий душман» деб сени атаса,\nЖазавага тушса номинг эшитган чоғ,\nКитобингни ёқса, йиртса, топтаса.\nНақадар шарафдир зулмга зулм десанг,\nСинса ҳам бошингда ҳар куни тўқмоқ.\nНа гўзал, фақат бир Оллоҳдан қўрқмоқ! (1994)\nЎзбек мухолифати лидери Муҳаммад Солиҳ Америка Қўшма Штатлари пойтахти Вашингтон – Оқ уйда…


«Ҳар бир оила — тадбиркор» дастури...\n11.03.2019 11:53 1 7526\n«Телеграм»даги «Davletov.uz» канали мазкур қарорнинг эътиборга молик жиҳатларига эътибор қаратган.\n— назарда тутилган лойиҳалар ва тадбирларни молиялаштириш Ўзбекистон Республикаси Тикланиш ва тараққиёт жамғармаси ҳамда халқаро молия институтлари кредит линиялари маблағлари ҳисобидан амалга оширилади;\n— “Ҳар бир оила — тадбиркор”, “Ёшлар келажагимиз” ва бошқа шу каби мақсадли дастурлар асосида аҳолига имтиёзли кредитлар эндиликда Оилавий тадбиркорликни қўллаб-қувватлаш марказлари хулосаси асосида ажратилади.\nПрезидент қарори ҳар бир оила тадбиркор\nЖамият 29/07, 17:16\n«Банклар пулимизни бермаяпти». Аҳолига қўй ва қорамол тарқатган тадбиркорлар банкротлик ёқасида (видео)\nЖамият 28/06, 09:54


3 йил аввал 1528 Абдулазиз Мўмин\nНабийимиз Муҳаммад соллаллоҳу алайҳи васаллам ҳеч бир инсон зотига насиб этмаган ақлий, фикрий ва жисмоний қувват билан хосланган эдилар. У зот теран ақл ва фикр соҳиби, ўткир фаҳм-фаросат эгаси, идроки тез, сезиш қобилияти кучли шахс бўлганлар. Маълумки, эшитиш, кўриш, таъм билиш, ҳидлаш ва ушлаб билиш кабилар маълумот олиш воситалари ҳисобланади. У зотнинг туриш, ўтириш, юриш, ухлаш ва бошқа ҳолатлари мўътадил бўлиб, гўзал сифатлари ва фазилатлари билан қавмлари ичида ҳам, бошқалар орасида ҳам кўзга ташланиб турганлар. Бунинг устига Аллоҳ таоло у зотга илгари билмаган эътиқодий ва амалий илмларни ўргатди. Бу илмлар таҳсил олиш, мутолаа қилиш, ўз устида ишлаш маҳсули эмас, балки Аллоҳ таоло у зотнинг қалби, ақли ва онгига индириши натижасида ҳосил бўлган. Басират ва фаросатлари ҳаддан зиёд ўткирлигига ҳамма тан берарди. Бир қарашдаёқ ҳар бир ишнинг моҳиятини дарҳол тушуниб етар, узоқ ўйланиб, хаёл суриб ўтирмас эдилар. Юлдуз ўз нури билан қоронғиликни ёритганидек, у зот кучли фаҳм-фаросатлари билан қалблардан воқиф бўлар эдилар.\nУлуғ тобеъин Ваҳб ибн Мунаббиҳ раҳматуллоҳи алайҳ шундай дейди: «Илгари нозил қилинган китоблардан етмишга яқинини ўқиганимда ҳаммасида Расулуллоҳни одамларнинг энг ақллиси деб ёзилганига шоҳид бўлдим». Шу кишидан келтирилган бошқа бир ривоятда: «Олам яралганидан то интиҳосига қадар туғилажак жамики одамларга бериладиган ақлни у зотнинг ақлига таққосланса, дунёдаги қумларнинг бир заррасига ўхшаб қолади, холос, деб ёзилганини кўрдим», дейилган.\nРасулуллоҳ алайҳиссаломда сезгирлик ва ҳиссий идрок нақадар кучлилиги ва унинг бетакрор мўъжизаларига Мужоҳид раҳматуллоҳи алайҳдан келтирилган мана бу ривоят ёрқин далил бўлади: «Расулуллоҳ қачон намозда турсалар, орқадагиларни худди олд тарафларини кўргандай кўрар эдилар». Имом Молик Абу Ҳурайра розияллоҳу анҳудан келтирган ривоятда Расулуллоҳ соллаллоҳу алайҳи васаллам: «Албатта, мен сизларни орқа тарафимдан кўриб тураман», деган бўлсалар, имом Бухорий ва Муслим Анас ибн Моликдан келтирган ривоятда: «Рукуъ ва саждани мукаммал қилинглар. Аллоҳга қасамки, мен сизларни кўриб тураман», деганлар. Икки «Саҳиҳ»да нақл этилган ривоятда Оиша розияллоҳу анҳо: «Буни у зотнинг далилларига Аллоҳ таоло зиёда қилган», деган. Яъни бу буюк мўъжиза ва улуғ хислат у зотнинг ҳақ пайғамбар эканини исботловчи беҳисоб аломатлар устига Аллоҳ таоло зиёда қилган яна бир фазилат деган маънодадир.\nИмом Абдурраззоқ ва имом Ҳоким келтирган ривоятда: «Албатта мен орқамдан худди олдимдан кўргандек кўраман», деганлар. Бақий ибн Махлад Оиша розияллоҳу анҳодан келтирган ривоятда: «Расулуллоҳ қоронғида ҳам худди ёруғда кўргандек кўрар эдилар», дейилган. Расулуллоҳ соллаллоҳу алайҳи васалламнинг фаришта ва шайтонларни кўрганлари тўғрисида кўплаб ишончли ҳадислар ривоят қилинган. Имом Бухорий ва бошқалар келтирган мана бу ривоят шулар жумласидан: «У зот Жаброилни осмон билан ер ўртасида курсида ўтирган ҳолда ҳақиқий суратида кўрди. Унинг олти юзта қаноти бўлиб, уфқни тўсиб турар эди».\nҲабашистон подшоси Нажоший вафот этганда тобути ҳозир қилинган ва Расулуллоҳ соллаллоҳу алайҳи васаллам унинг жанозасини ўқиганлар. Нажоший ҳижратнинг тўққизинчи йили ражаб ойида дунёдан ўтишидан олдин Исломни қабул қилади ва Расулуллоҳ алайҳиссаломга: «Сиз Аллоҳнинг ростгўй ва тасдиқланган элчисисиз. Мен сизга байъат қилдим ва оламлар Роббига бўйсундим», деб мактуб ёзган эди.\nМаккадан Байтул мақдисга сайр қилдирилиб, Меърожга кўтарилганлари ва шу кечанинг ўзида Маккага қайтиб келганлари хабар берилганда қурайшликлар Пайғамбаримизни ёлғончига чиқаришди. Ўшанда у зотга Байтул мақдис кўрсатилди. Унинг эшиклари, деворлари ва деразаларини аниқ тасвирлаб бердилар. Шунда Исломга кирганлардан кўпи диндан қайтди. Одамлар Абу Бакр розияллоҳу анҳуга бўлган воқеани айтиб беришганда: «Аллоҳга қасамки, рост айтибдилар. У зот менга кеча ёки кундузнинг бир лаҳзасида осмондан хабар келишини айтадилар. Мен эса уни ҳеч иккиланмай тасдиқлайман. Сизлар эса шунга ҳайрон бўлиб ўтирибсизлар», деди.\nЗубайр ибн Баккор «Мадина тарихи» китобида шундай ривоятни келтиради: «Мадинада Масжиди набавий қурилаётганда масжид меҳробини Каъбага тўғрилаш учун Расулуллоҳ соллаллоҳу алайҳи васалламга Каъба кўтариб турилган». Имом Молик келтирган ривоятда Масжиди набавий қибласини Жаброил алайҳиссалом тўғрилагани айтилган.\nИмом Аҳмад ибн Ҳанбал ва бошқа муҳаққиқлар юқорида зикр этилган барча хабарлар оддий кўриш орқали собит бўлган десалар, имом Нававий «Саҳиҳи Муслим»нинг шарҳида айтишича, айримлар: «Бу илм ва кашф йўли билан кўришдир», дейди. «Илм ва кашф йўли билан кўриш» деганда Аллоҳ таоло Ўзи рўёбга чиқарадиган жамики ишлар ҳақида Расулида илм ҳосил қилиши тушунилади. Бу фикр жумҳур уламолар қавлига хилоф бўлиб, ҳадисларнинг зоҳирини ташлаб, маъносини таъвил қилиш ҳисобланади. Исро ва Меърож кечасида Пайғамбаримиз малакут ажойиботларию жабарут ғаройиботлари ва бошқа мўъжизаларни кўрдиларки, буларнинг барчаси у зотдаги ҳиссий ва маънавий кўриш қуввати кучлилигига далолат қилади.\nРасулуллоҳ соллаллоҳу алайҳи васаллам жисмоний жиҳатдан бақувватлиги билан бошқалардан ажралиб турар эдилар. У зот кураги ерга тегмаган пахлавон Рукона ибн Абду Язид билан кураш тушиб, уни йиқитдилар. Бу воқеанинг тафсилоти «Сийрату Ибн Исҳоқ» китобида шундай деб келтирилади: «Рукона Исломга кирмасдан олдин Макка дараларидан бирида Расулуллоҳ билан учрашиб қолди. Шунда у зот: «Эй Рукона, Аллоҳдан қўрқиб, менинг даъватимни қабул қилмайсанми?» – дедилар. Рукона: «Айтганларингни ҳақ деб ишонганимда сенга эргашган бўлардим», деди. «Агар сени йиқитсам, сўзларим ҳақлигига ишонасанми?» – дедилар Расулуллоҳ алайҳиссалом. «Ҳа», деб тасдиқлади Рукона. Расулуллоҳ унинг ёқасидан маҳкам тутиб, ерга йиқитдилар. У қўлидан ҳеч нарса келмагандан кейин: «Эй Муҳаммад, яна бир марта», деб таклиф қилди. Иккинчи марта ҳам ҳеч нарса қила олмагандан кейин: «Бу жуда ажойиб-ку», дея ўзининг енгилганини тан олди.\nИмом Термизий ва Байҳақий келтирган ривоятда Абу Ҳурайра розияллоҳу анҳу шундай дейди: «Мен Расулуллоҳдан илдам юрадиган бирор кишини кўрмадим. Гўёки ер у зот учун ўралаётгандек бўлар эди. Биз бор кучимиз билан ҳаракат қилсак-да, у зот бемалол кетаверардилар».\nАгар у зот кулмоқчи бўлсалар, табассум қилиб қўяр, агар қарамоқчи бўлсалар, кўз қири билан эмас, тўлиқ бурилиб қарар эдилар. Юрганда шахдам қадам ташлаб, дадил юрар, худди баланддан пастга тушаётганга ўхшар эдилар. Имом Бухорий ривоятида Оиша онамиз айтади: «Ҳеч қачон Расулуллоҳнинг (оғизни катта очиб) қаҳқаҳа отиб кулганларини кўрмадим». У зот фақат табассум қилар эдилар. Аллоҳ таолонинг «Бас, унинг сўзидан табассум қилди» деган сўзи шунга ишора қилади. Бундан кулиш жоиз бўлса ҳам, меъёрдан оширмаслик лозимлиги келиб чиқади.\n Ибн Мунзир ва Байҳақий мурсал ҳолатда ривоят қилган.\n Кўз билан кўриш ақлан ҳам, шаръан ҳам маҳол эмас. Бу пайғамбарларга хос мўъжизалар жумласидандир.\nРобиъул ахор ойининг 6-куни